title: Euroopan tasa-arvoinstituutti

text: Virasto seuraa esimerkiksi YK:n Pekingin toimintaohjelman (PFA, 1995) 12 alan etenemistä EU:ssa.


title: Euroopan tasa-arvoinstituutti

text: Eräs Euroopan tasa-arvoinstituutin käyttämä mittari on "sukupuolten tasa-arvon indeksi" (). Se kuvastaa sukupuolten välistä tasa-arvoa tarkastelualueella. Indeksiarvo 100 kertoo sukupuolten olevan tasa-arvoisia, pienemmät indeksiarvot kuvastavat kasvavaa eriarvoisuutta. Kunkin maa-arvon lisäksi kerrotaan indeksiarvot tasa-arvon osa-alueilla (työ, tieto, vallankäyttö, raha, ajankäyttö, terveys). EIGE:n mukaan EU:n 28 maan sukupuolten tasa-arvon indeksi oli 66,2. Suurimmat sukupuolten tasa-arvon indeksin (2017) arvot olivat vuoden 2015 aineiston perusteella EU-maista Ruotsissa (82,6), Tanskassa (76,8), Suomessa (73,0) ja Alankomaissa (72,9). Suomen sijoitus laski; ennen vuotta 2017 Suomi oli EU:ssa toiseksi tasa-arvoisin maa. Silti tasa-arvosta oltiin Suomessa tämän mittarin mukaan vielä yli neljänneksen päässä. Alhaisimmat indeksiarvot saivat EU-maista Kreikka (50,0), Unkari (50,8) sekä Romania (52,4) ja Slovakia (52,4).


title: Juho Hyvärinen

text: Juho Hyvärinen (s. 27. maaliskuuta 2000 Rovaniemi ) on suomalainen jalkapalloilija joka edustaa Veikkausliigassa pelaavaa Rovaniemen Palloseuraa. Hyvärinen debutoi Veikkausliigassa ensimmäisenä 2000-luvulla syntyneenä pelaajana Fc Lahtea vastaan 27.8.2016. Hyvärinen on paikaltaan keskikentän laita, tai laitapuolustaja. Maajoukkueessa Hyvärinen on pelannut u-16 lähtien.


Euroopan tautienehkäisy- ja -valvontakeskus (, ECDC) on vuonna 2005 perustettu, Tukholman alueella toimiva EU:n erillisvirasto. Se sijaitsee Karoliinisen instituutin kampusalueella. Viraston palveluksessa on noin 290 ihmistä. Virastosta on käytetty usein sen kansanomaisempaa nimeä "Euroopan tartuntatautivirasto".


title: Euroopan tautienehkäisy- ja -valvontakeskus

text: Viraston toimialaksi on määritelty EU:n jäsenvaltioiden kansalaisten terveyden suojelemista koskevien valmiuksien parantaminen ihmisillä esiintyviä tauteja ehkäisemällä. Lisäksi sen toimialaan kuuluvat uudet ihmisten tartuntataudit. Viraston toimialaan kuuluu myös tartuntataudeista tiedottaminen.


text: Virasto esimerkiksi seuraa erilaisten epidemioiden ja tartuntatautien esiintymistä EU-alueella ja myös Euroopan ulkopuolella. Sairauksien levinneisyystietoja ECDC voi jakaa myös karttamuodossa - esimerkiksi Länsi-Niilin viruskuumeen esiintyminen Euroopassa tai zikaviruksen levinneisyys maailmankartalla.


text: Virasto julkaisee tartuntatauteja käsittelevää, Euroopan alueeseen keskittyvää verkkolehteä Eurosurveillance. Se on julkaisijasta riippumaton tiedejulkaisu, joka sisältää artikkeleiden ja uutisten lisäksi vertaisarvioituja tiedotuksia, kirjeitä, kokousraportteja sekä toimituksellista materiaalia. Artikkelit indeksoidaan kansainvälisiin PubMed/MEDLINE- ja Scopus-tietokantoihin. Vuonna 1995 perustettu, aiemmin monikielinen julkaisu alkoi tammikuusta 2008 alkaen ilmestyä viikoittain pelkästään englanniksi. Lisäksi tarvittaessa on satunnaisesti julkaistu välittömiä tiedotteita, joita "Eurosurveillance" kutsuu "e-hälytyksiksi" ("e-alert").


text: Lehden oman ilmoituksen mukaan sillä oli 2008 11 500 aktiivista tilaajaa ja lehden neljännesvuosittain ilmestyvän paperikoosteen painos oli 6 000 kappaletta. Kaikkien lehdessä alusta asti ilmestyneiden artikkelien luvataan olevan luettavissa ilmaiseksi lehden verkkosivuilta.


title: Ruusiot

text: Ruusiot ("Purshia") on ruusukasvien (Rosaceae) heimoon kuuluva kasvisuku. Sukuun kuuluu vajaat kymmenen lajia, joiden lisäksi muutamien muiden sukuun kuvattujen lajien taksonominen asema on toistaiseksi epäselvä.


title: Gidea Parkin rautatieasema

text: Gidea Parkin rautatieasema on rautatieasema Haveringin kaupunkipiirissä Lontoossa. Se sijaitsee TfL Railin (tulevan Crossrailin) reitillä Romfordin ja Harold Woodin asemien välillä, Oyster-vyöhykkeellä 6. TfL Railin lisäksi asemalla pysähtyy sunnuntaisin Abellio Greater Anglian junia Southend Victorian asemalle.


title: Gidea Parkin rautatieasema

text: Asema avattiin 1. joulukuuta 1910 nimellä Squirrels Heath and Gidea Park. Se sai uudeksi nimekseen Gidea Park and Squirrels Heath 1. lokakuuta 1913. Nimi lyheni nykyiseen muotoonsa 20. helmikuuta 1969.


title: Gidea Parkin rautatieasema

text: Asemaa käytti 2,86 miljoonaa matkustajaa kaudella 2015–2016.


title: Sam Hyde

text: Samuel Whitcomb Hyde (s. 16. huhtikuuta 1985) on yhdysvaltalainen koomikko, kirjailija ja näyttelijä. Hän on yksi Million Dollar Extreme -komediaryhmän luojista. Hyde on tunnettu julkisuustempuista ja internet-huijauksista. Hän esiintyy usein ironisesti, ja tekee oikean persoonansa ja komediapersoonansa välillisestä hahmottamista vaikeaa.


title: Sam Hyde

text: Vuodesta 2015 lähtien trollit ovat valheellisesti nimenneet sosiaalisessa mediassa Sam Hyden terroristihyökkäysten, kouluampumisten ja muiden väkivaltarikosten tekijäksi. Monesti ilmoitusten yhteyteen liitetään kuva hänestä AK-47-rynnäkkökivääri kädessään. Joissakin tapauksissa osa tiedotusvälineistä ja myös jotkin poliitikotkin ovat päätyneet uskomaan trolleja ja kertoneet Hyden olevan hyökkäysten oikea tekijä.


title: Punamarjat

text: Punamarjat ("Photinia") on ruusukasvien (Rosaceae) heimoon kuuluva kasvisuku. Sukuun kuuluu noin 45 lajia, joiden lisäksi sukuun on kuvattu reilut 60 muutakin lajia, mutta näiden taksonominen asema on toistaiseksi epäselvä.


title: Punamarjat

text: Sukuun kuuluu myös risteymiä, kuten jalostettu risteymälaji tarhapunamarja ("Photinia" × "fraseri").


title: Lightning Bar Blues

text: Lightning Bar Blues on yhdysvaltalaisen Hoyt Axtonin alun perin säveltämä blues rock -kappale vuodelta 1971. Useat esiintyjät, muiden muassa Hanoi Rocks ja Linda Ronstadt, ovat tehneet kappaleesta omat versionsa.


title: Lightning Bar Blues

text: Hoyt Axton (25. maaliskuuta 1938 – 26. lokakuuta 1999) oli säveltäjä, laulaja ja näyttelijä, mutta koki itsensä eniten säveltäjäksi. Useat muut esiintyjät ovat saaneet hittejä hänen sävellyksistään. Esimerkiksi Kingston Trio vuonna 1962 kappaleella ”Greenback Dollar” (suomeksi Four Cats -yhteen ”Suuret setelit”); Steppenwolf 1968 kappaleella ”The Pusher” ja 1971 kappaleella ”Snowblind Friend”; Three Dog Night 1971 kappaleella ”Joy to the World” ja 1972 kappaleella ”Never Been to Spain” ja Ringo Starr 1975 kappaleella ”The No-No Song”. Monet kappaleista käsittelevät alkoholia tai muita päihteitä. Yksi näistä on ”The No-No Song”, jossa on humoristinen mutta varoittava näkökulma. Jotkin Axtonin sävellyksistä päätyivät soundtrackeille muun muassa elokuviin Easy Rider, Sisärengas ja Forrest Gump.


title: Lightning Bar Blues

text: Hoytin äiti Mae Boren Axton oli englanninopettaja, josta tuli säveltäjä. Mae sävelsi yhdessä Thomas Durdenin kanssa Elvis Presleyn hitin ”Heartbreak Hotel”. Äidin menestys innoitti Hoytia, ja hän teki itsekin kappaleen, joka päätyi Elviksen levytettäväksi: ”Never Been To Spain”.


title: Lightning Bar Blues

text: Jo vuonna 1972 levytettiin ensimmäinen versio Axtonin ”Lightning Bar Bluesista”. Esiintyjä oli Arlo Guthrie ja levy "Hobo's Lullaby". Samalla levyllä on toinenkin Axtonin kappale eli ”Somebody Turned on the Light”. Ja heti seuraavana vuonna eli 1973 ”Lightning Bar Blues” päätyi Brownsville Station -yhtyeen levylle "Yeah!". Brownsville Station tunnetaan myös samalla levyllä olevasta kappaleestaan ”Smokin' in the Boy's Room” (säveltäjät Mike Lutz ja Cub Koda). Tämä kappale taas vuorostaan päätyi 1985 Mötley Crüen levylle Theatre of Pain. 1975 ilmestyi vielä kolmas cover-versio: esittäjänä country-yhtye Commander Cody and The Lost Planet Airmen.


title: Lightning Bar Blues

text: Vuonna 1982 ”Lightning Bar Blues” (Lightnin' bar blues) julkaistiin Hanoi Rocksin levyllä "Oriental Beat", ja sitten 1984 julkaistulla live-albumilla "All Those Wasted Years". Sen jälkeen kappale on ollut mukana useilla uusintajulkaisuilla ja kokoelmilla. Kappaletta on esittänyt lisäksi The Michael Monroe Band.


title: Lightning Bar Blues

text: Vuonna 1994 The Junkyard Dogs (myös nimellä Supersuckers) versioi ”Lightning Bar Bluesin”, ja 1997 Dreamhouse-niminen brittiläinen Europop-ryhmä. Loppuvuodesta 1999 oman versionsa kappaleesta teki Linda Ronstadt.


title: Lightning Bar Blues

text: Vuonna 1985 norjalainen Eldar Vågan teki kappaleesta country-version nimellä ”Je har itte bruk for giftering”, joka ilmestyi hänen levyllään "En herre med bart".


title: Lightning Bar Blues

text: Juliet Jonesin Sydän (JJS) taas teki ”Lightning Bar Bluesista” koverin nimellä ”En etsi valtaa loistoa”, joka ilmestyi vuonna 1989 levyllä "Liisasta Liisaan" ja 2002 levyllä "Arkiston aarteet : Liisasta Liisaan ja muita JJS-harvinaisuuksia". Kappaleen sanoitus on kreditoitu Pentti Särkän ja Sami Pirkolan nimille. Laulun sanoissa osittain hyödynnetään Zacharias Topeliuksen alun perin ruotsiksi kirjoittaman joululaulun ”En etsi valtaa loistoa” suomeksi käännettyä sanoitusta. Tätä on käytetty kertosäkeenä, ja sillä kappale alkaa:


title: Lightning Bar Blues

text:
Juliet Jonesin Sydän (P. Särkkä, S. Pirkola)
En etsi valtaa, loistoa, en kaipaa kultaakaan;
mä pyydän taivaan valoa |x2 ja tuopin pöytään saan
Topelius (suom. käännös)
En etsi valtaa, loistoa, en kaipaa kultaakaan;
ma pyydän taivaan valoa ja rauhaa päälle maan
JJS:n kappaleessa kertosäkeen jälkeinen ensimmäinen säkeistö oikeastaan palaa Hoyt Axtoniin. Säkeistössä on käytetty Axtonin biisin ”Greenback Dollar” suomenkielisen version ”Suuret setelit” (es. Four Cats) alkua vain pienin muutoksin. Sanat ”mä” ja ”minä” on lisätty JJS:n versioon: ”Toisien mielestä lienen mä kurja kulkuri vain, koska maallista mammonaa kokoa en; |x2 minä kurkkuuni kumoan sen.”


title: Lightning Bar Blues

text: Ensimmäisen säkeistön jälkeen kertosäe toistuu, mitä seuraa väliosa ja toinen säkeistö. Toinen säkeistö seuraa idealtaan Axtonin alkuperäisiä sanoja melkoisen tarkasti:


title: Lightning Bar Blues

text:
Juliet Jonesin Sydän (P. Särkkä, S. Pirkola)
Kun mä kerran kuolen, niin älkää vaivautuko hautaamaan;
vaan pankaa nauravat luuni pirtuun kellumaan;
100 %:een humalaan
Hoyt Axton
When I die don't cry for me, don't bury me at all;
Place my livin', lovin', laughin' bones in a jar of alcohol;
Hundred proof alcohol


title: Lightning Bar Blues

text: Hoyt Axton – Lightning Bar Blues – (www.youtube.com)


title: Tero Paappanen

text: Tero Paappanen (s. 24. tammikuuta 1980 Järvenpää) on suomalainen entinen jääkiekkopuolustaja. Hän pelasi urallaan SM-liigassa yhteensä 107 runkosarjaottelua tehopistein 10+11=21 ja keräten 84 jäähyminuuttia. Paappanen pelasi urallaan myös Venäjällä ja Itävallassa. Hän laukoi oikealta. Paappanen kärsi urallaan myös useista aivotärähdyksistä.


title: Tero Paappanen

text: Paappanen oli Jokereiden kasvatti. Hän siirtyi juniorina sittemmin Kerava Shakersiin, jossa Paappanen voitti kauden 1995–1996 päätteeksi C-nuorten SM-pronssia. Kaudeksi 1996–1997 hän palasi Jokereihin. Paappanen voitti kauden 1997–1998 päätteeksi sekä A-nuorten SM-hopeaa että B-nuorten SM-pronssia. Kaudeksi 1998–1999 hän teki sopimuksen SM-liigajoukkueen kanssa. Paappanen pelasi siellä kauden aikana kaksi runkosarjaottelua ilman tehopisteitä, kuten myös seuraavalla kaudella 1999–2000. Hän voitti A-nuorten Suomenmestaruuden sekä keväällä 1999 että 2000.


title: Tero Paappanen

text: Kaudeksi 2000–2001 Paappanen siirtyi Mestis-joukkue KJT:hen. Hänen tulokaskautensa toi siellä 34 runkosarja- ja kolmessa playoff-ottelussa tehot 7+9=16. Kaudella 2001–2002 Paappanen oli seitsemällä osumallaan joukkueen eniten maaleja tehnyt puolustaja Perttu Kopolan kanssa, vaikka hän pelasikin KJT:ssä vain 16 ottelua siirryttään kesken kauden Helsingin IFK:n SM-liigajoukkueeseen. Paappasen varsinainen tulokaskausi SM-liigassa toi 31 runkosarjaottelussa tehot 1+4=5. Maaliskuussa 2002 hän teki joukkueen kanssa vuoden mittaisen jatkosopimuksen, mutta Paappanen siirtyi kaudeksi 2002–2003 kuitenkin suuremman peliajan perässä Pelicansiin. Hän teki SM-liigan yhden kauden piste-ennätyksensä tehoilla 7+6=13. Kausi 2003–2004 Paappasella jäi olkapäävamman vuoksi vain 23 ottelun mittaiseksi. Hänen kautensa osoittautui pettymykseksi myös pisteiden valossa, sillä Paappanen teki vain kolme tehopistettä.


title: Tero Paappanen

text: Huhtikuussa 2004 Paappanen siirtyi try-outille päättyneellä kaudella Venäjän Superliigasta sarjatasoa alemmas Vysšaja Ligaan pudonneeseen Amur Habarovskiin. Joukkue osallistui jo samana keväänä isännöimäänsä Kubok Amura -turnaukseen. Paappanen sai Amuriin sopimuksen kaudeksi 2004–2005. Hän siirtyi kesken kauden kuitenkin sarjatasoa ylemmäs Superliigan Salavat Julajev Ufaan, jossa Paappanen sai tililleen kymmenen ottelua tehden niissä yhden syöttöpisteen.


title: Tero Paappanen

text: Paappanen teki kaudeksi 2005–2006 kaksivuotisen sopimuksen Rauman Lukon kanssa. Hänelle ilmoitettiin etsittävän uutta seuraa kuitenkin jo elokuussa 2005, kun joukkueen päävalmentaja Jarmo Tolvasen mukaan Paappanen ei ollut sopiva suunniteltuun rooliin. Vain muutamaa päivää myöhemmin hän siirtyi vuoden mittaisella sopimuksella paikallisvastustaja Porin Ässien riveihin. Jo ennen runkosarjan alkua Paappanen sai kuitenkin pahan aivotärähdyksen lyötyään harjoitusottelussa päänsä pleksiin Tapparan Janne Grönvallin taklauksesta. Hän kärsi tämän jälkeen päänsärystä ja huonontuneesta näkökyvystä. Ässien lääkäri Antti Hakkiluodon mukaan Paappanen kärsi pahoinvoinnista sekä yleisestä väsymyksestä ja voimien puutteesta. Hakkiluodon mukaan hänen uransa oli vaakalaudalla. Tammikuussa 2006 Paappasen sopimus Ässien kanssa purettiin hänen omasta aloitteestaan. Hetkeä tämän jälkeen Paappanen kuntoutui ja siirtyi loppukaudeksi Itävallan toiseksi korkeimmalle sarjatasolle Nationalligassa pelanneen EHC Lustenaun paitaan. Hän pelasi siellä vain 20 ottelua, mutta oli tästä huolimatta joukkueen tehokkain puolustaja tehoilla 8+9=17. Paappanen voitti sarjan mestaruuden.


title: Tero Paappanen

text: Kaudeksi 2006–2007 Paappanen palasi Suomeen ja siirtyi vuoden mittaisella ja SM-liigaoption sisältäneellä sopimuksella Suomi-sarjajoukkue HC Keravaan. Hänet nimettiin joukkueen varakapteeniksi. Paappanen oli kuudella osumallaan joukkueen eniten maaleja tehnyt puolustaja Ville Raatikaisen kanssa. Kaudella 2007–2008 hän oli tehoilla 16+11=27 Keravan kolmanneksi paras maalintekijä Jani Telavuoren kanssa ja joukkueensa tehokkain puolustaja. Paappanen sijoittui Suomi-sarjan puolustajien pistepörssissä kymmenenneksi. Hän lopetti pelaajauransa kevääseen 2008.


title: Tero Paappanen

text: Kaudella 2010–2011 Paappanen esiintyi vielä Mäntsälän Jää-Tiikereiden joukkueessa yhden II-divisioona- ja kaudella 2011–2012 yhden III-divisioonaottelun verran. Sittemmin hän toimi myös seuran valmennuspäällikkönä.


title: Tero Paappanen

text: Paappanen pelasi alle 18-vuotiaiden EM-kilpailuissa vuonna 1998, jolloin hän voitti hopeaa. Paappanen pelasi myös talviuniversiadeissa vuonna 2007. Hän edusti myös Mestis-pelaajista koottua B-maajoukkuetta kahden ottelun verran Unkarissa pelatussa turnauksessa marraskuussa 2001.


title: Tero Paappanen

text: Paappanen työskentelee nykyään urheiluhierojana Mäntsälässä.


title: Suvi (elokuva)

text: Suvi on Eero Tuomikosken käsikirjoittama ja ohjaama draamaelokuva vuodelta 1981. Se jäi kriitikkona ja dokumentaristina tunnetun Tuomikosken ainoaksi pitkäksi näytelmäelokuvaksi. Nimiosaa esittää Tellervo Savela, Suvin poikaystävää Timo Reinikka ja Suvin äitiä Tuija Ahvonen.


title: Suvi (elokuva)

text: Tarinan keskushenkilöinä ovat elämänsä suuntaa etsivä Suvi ja tämän äiti Päivi, joka arvioi tekemiään valintoja. Heidän ympärillään pyörivät Päivin alkoholisoitunut ex-mies Aulis ja tämän uusi naisystävä sekä Suvin poikaystävä. Taustalla vaikuttavat myös Päivin katkeroitunut vanha äiti ja sotamuistojaan hautova veteraani-isä.


title: Suvi (elokuva)

text: Elokuva ei saanut lainkaan teatterilevitystä, mutta se on esitetty Yleisradion tv-kanavilla syyskuussa 1981 ja heinäkuussa 1982. Mikael Fränti sanoo elokuvaa monin tavoin onnistuneeksi mutta katsojalta paljon vaativaksi. Hän kehuu muun muassa Jorma Piirosen kuvausta ja Tuija Ahvosen näyttelijäntyötä.


title: Kestävyys

text: Kestävyys viittaa seuraaviin:


Euroopan turvapaikka-asioiden tukivirasto (, EASO) on vuonna 2010, vuonna 2011 Maltan Vallettaan sijoituspäätöksen saanut EU:n erillisvirasto. Viraston palveluksessa on yli 150 ihmistä.


title: Euroopan turvapaikka-asioiden tukivirasto

text: EASO toimii EU:n asiantuntijatahona turvapaikka-asioissa ja kehittää EU:n yhteistä turvapaikanhaun järjestelmää (CEAS) neuvomalla, koordinoimalla ja vahvistamalla jäsenmaiden yhteistyötä turvapaikka-asioissa. Virasto myös auttaa jäsenmaita täyttämään niiden eurooppalaiset ja kansainväliset velvoitteet turvan antamiseksi hädässä oleville. Turvapaikka-asioiden tukivirasto antaa myös operatiivistä tukea niille jäsenmaille, joiden turvapaikanhaku- ja vastaanottojärjestelmä on erityisen paineen alla. Lisäksi EASO tuottaa näyttöön perustuvaa tietoa turvapaikanhakuun liittyvistä asioista EU:n poliittisille päättäjille ja lainsäädännön parissa työskenteleville.


text: Euroopan turvapaikka-asioiden tukivirasto tukee kumppanuuksia myös EU:n ulkopuolisten kolmannen maailman maiden kanssa.


title: Suomen Islamilainen Diyanet Yhdyskunta

text: Suomen Islamilainen Diyanet Yhdyskunta eli Diyanet (turk. "Finlandiya Diyanet İslam Cemaati") on islamilainen, vuonna 2016 rekisteröitynyt uskonnollinen yhdyskunta. Yhdyskunnan virallinen kotipaikka on Helsinki.


title: Suomen Islamilainen Diyanet Yhdyskunta

text: Diyanetin hallinolliseen alaisuuteen kuuluu Vantaalla, Porissa, Turussa ja Lahdessa sijaitsevat moskeijat. Yhdyskunnan jäseneksi hyväksytään muslimeja.


title: Suomen Islamilainen Diyanet Yhdyskunta

text: Suomen Islamilainen Diyanet Yhdyskunta korvasi aiemman 16. joulukuuta 2011 perustetun Suomen Diyanet Yhdistyksen (turk. "Finlandiya Diyanet Derneği").


title: CF Fuenlabrada

text: Club de Fútbol Fuenlabrada on jalkapalloseura Fuenlabradan kaupungista Espanjasta. Seura on perustettu vuonna 1975, ja sen edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Joukkueen kotistadionina toimii 2 500-paikkainen Estadio Fernando Torres.


title: Puurtinen

text: Puurtinen on sukunimi, joka on muun muassa seuraavilla suomalaisilla henkilöillä:


title: Aivotutkimusmenetelmät

text:
Aivotutkimusmenetelmillä on jo pitkät perinteet, mutta vasta viime vuosituhannen loppupuolen voimakas kuvantamistekniikan kehitys on siirtänyt tutkimuksen aivan uudelle tasolle. Siitä huolimatta tutkimustekniikan spatiaalinen ja temporaalinen tarkkuus on edelleen ongelma. Tätä ongelmaa on alettu kuluvan vuosituhannen alkaessa ratkomaan myös massiivisten aivosimulaatiotekniikoiden kehityksellä.
Aikaisemmin tietoa aivoista saatiin vain eläinkokeiden ja aivovauriotapausten tutkimuksella. 1970- ja 1980-lukujen taitteesta lähtien avuksi saatiin magneettikuvaus- ja aivosähkökäyrämittaukset. Sittemmin avuksi saatiin myös positroniemissiotomografia (PET), yksifotoniemissiotomografia (SPECT), tietokonekerroskuvaus eli TT-kuvaus, tietokonetomografia tai CT-kuvaus (CAT, TT, CT), magneettikuvaus (Magnetic Resonance Imaging, MRI) ja toiminnallinen magneettikuvaus (Functional Magnetic Resonance Imaging, fMRI).


title: Aivotutkimusmenetelmät

text: Aivokuvausmenetelmät jaetaan anatomiseen kuvaukseen ja toiminnalliseen kuvaukseen. Anatominen kuvaus antaa tietoa aivojen rakenteesta, ja toiminnallinen kuvaus näyttää, miten aivot toimivat.


title: Aivotutkimusmenetelmät

text: Kognitiivinen neurotiede syntyi kognitiivisten toimintojen ja toiminnallisen magneettikuvauksen samanaikaisten tutkimusten hyödyntämisestä, mikä mahdollisti kognitiivisten ja neurologisten toimintojen korrelaatioiden tutkimisen.


title: Aivotutkimusmenetelmät

text: Aivotutkimuksen virstanpylväitä:


title: Sakari Härö

text: Aarne Sakari Härö (16. marraskuuta 1917 Mikkeli – 4. heinäkuuta 2012) oli suomalainen lääkäri, tutkija, lääkintöneuvos ja terveydenhuollon kehittäjä.


title: Sakari Härö

text: Härön vanhemmat olivat rovasti Eemil Härö ja Elli Kaakko ja puoliso vuodesta 1948 Eila Pätiälä. Härö tuli ylioppilaaksi Mikkelin lyseosta 1936 ja valmistui lääketieteen lisensiaatiksi 1946. Iho- ja sukupuolitautien erikoislääkärin pätevyyden hän sai 1952 ja keukosairauksien pätevyyden 1961. Sota-aikana hän palveli paitsi asevelvollisena, myös pataljoonan sekä kenttä- ja sotasairaalan lääkärinä sekä pommikoneen suunnistajana.


title: Sakari Härö

text: Lääkintöhallituksessa Härö toimi eri tehtävissä, viimeksi suunnitteluosaston päällikkönä vuoteen 1982 saakka. Sairausrekisterien ylläpito oli yksi hänen työnsä kohteista. Varttuneella iällä väitellyt Härö oli myös aktiivinen tutkija, jolla oli yli 250 julkaisua. Hän oli myös kansainvälisessä yhteistyössä plajon käytetty asiantuntija. Härö harrasti myös keräilyä, hankki käyttöönsä 1900-luvun alussa valmistetun höyrylaivan ja pystytti kotipihalleen tuulimyllyn.


title: Sakari Härö

text: Eläkkeellä ollessaan Härö suomensi Benedictus Olain vuonna 1578 laatiman Ruotsi-Suomen ensimmäisen lääkärikirjan:


title: Pentti Laurio

text: Pentti Laurio on keskisuomalainen toimittaja ja viihdetaiteilija. Hän esiintyi mm. kirjoittamassaan Yleisradion radiosarjassa "Kauppisen pariskunta" 1980-luvulla.


title: Rainer Inberg

text: Karl Rainer Inberg (8. syyskuuta 1903 Hiitola – 9. huhtikuuta 1986) oli suomalainen lääkäri ja professori.


title: Rainer Inberg

text: Inbergin vanhemmat olivat piirilääkäri Emil Inberg ja Aina Taberman ja puoliso vuodesta 1929 Raili Raemaa. Inberg tuli ylioppilaaksi Seinäjoen yhteiskoulusta 1921 ja valmistui lääketieteen lisensiaatiksi 1927. Lääketieteen ja kirurgian tohtoriksi Inberg väitteli 1931, kirurgian erikoislääkärin pätevyyden hän sai 1933. Inberg oli Helsingin yliopiston kirurgian dosentti vuodesta 1944 vuoteen 1955 ja kirurgian ruotsinkielinen professori vuodesta 1955. Hän oli myös HYKSin IV kirurgian klinikan ylilääkäri vuodesta 1962. Professuuria Inberg hoiti vuoteen 1970 asti. Sodissa Inberg toimi lääkärinä kenttä- ja sotasairaalassa, sotilasarvoltaan hän oli lääkintämajuri (1942).


title: Jälkikapitalistinen yhteiskunta

text: Jälkikapitalistinen yhteiskunta on yhteiskunta joka tulee kapitalismin jälkeen. Ensimmäisenä ajatuksen siitä ettei kapitalismi ole ihmisyhteiskunnan viimeinen kehityksen muoto, vaan tulee korvautumaan jollakin toisenlaisella yhteiskuntamuodolla, esitti Karl Marx. Saksalaisen sosiologin Wolfgang Streeckin mukaan kapitalismi on mahdollisesti kuolemassa. Streeck perustelee kapitalismin päättymistä hidastuvalla talouskasvulla, kasvavalla eriarvoistumisella ja velkaantumisella – trendeillä jotka eivät osoita kääntymisen merkkejä. Taloustieteilijä Jeremy Rifkinin mukaan kapitalismi tulee päättymään ja siihen vaikuttavat internet ja digitaaliset hyödykkeet sekä vertaistuotannon mahdollistava jakamistalous.


title: Jälkikapitalistinen yhteiskunta

text: Käsitettä 'jälkikapitalismi' käytetään mahdollisesti käsitteen sosialismi, sosiaalidemokratia, kommunismi tai anarkismi sijaan, sillä ne ovat eri tavoin tahriintuneita käsitteitä.


title: Jälkikapitalistinen yhteiskunta

text: Jälkikapitalistista yhteiskuntaa edeltää myöhäiskapitalistinen yhteiskunta.


title: Jälkikapitalistinen yhteiskunta

text: Marxin analyysissä tuotannolliset voimat ajavat muutosta: kun tiede, teknologia ja teollisuus junnaavat paikoillaan ja talouskasvua, työllisyyttä ja kohoavaa elintasoa ei voida turvata, tällöin Marxin mukaan vallankumoukset tapahtuvat esteiden poistamiseksi uuden tieltä. Marxin mukaan kapitalismin sisältämät ristiriitaisuudet tuhoavat kapitalismin vääjäämättä.


title: Jälkikapitalistinen yhteiskunta

text: Thomas Piketty argumentoi kirjassaan "Pääoma 2000-luvulla", että ensimmäistä kertaa ensimmäisen maailmansodan jälkeen pääoman tuottavuus on ylittänyt reaalisen talouskasvun ("r>g"), mikä johtaa tulevaisuudessa tuloerojen räjähdysmäiseen kasvuun ja uhkaa koko länsimaisen demokratian olemassaoloa. Ongelmien torjumiseksi Piketty ehdottaa globaalia progressiivista varallisuusveroa. Oxfamin mukaan yksi prosentti maailman väestöstä omistaa yhtä paljon kuin loput 99 prosenttia yhteensä. 62 rikkainta ihmistä omistaa yhtä paljon kuin köyhimmät 50 prosenttia.


title: Jälkikapitalistinen yhteiskunta

text: Tulevaisuudesta on spekuloitu sellaista kuvaa, että työttömyydestä tulee entistä yleisempää. Teknologian, automaation ja robotiikan myötä 35 prosenttia nykyisistä työpaikoista on uhattuina. Tätä kutsutaan teknologiseksi työttömyydeksi. Paul Masonin mukaan 1840- ja 1890-lukujen vastaavissa teknologian aiheuttamissa kriiseissä kyettiin siirtymään arvokkaisiin tuotteisiin ja korkeampiin palkkoihin. Masonin mukaan informaatioteknologia ei kuitenkaan mahdollista tätä, vaan siirtymä on halvempiin tai ilmaisiin tuotteisiin, koska informaatioteknologia vie arvon. Esimerkiksi Mason antaa 1910-luvulla sellakkalevyjä valmistaneen levy-yhtiön ja nykyiset mp3-musiikkitiedostot. Musiikin, videoiden ja tiedon tekemisestä ja jakamisesta on tullut lähes ilmaista ja tämä on pienentänyt voittoja musiikki-, sanomalehti- ja kirjankustannusaloilla.


title: Jälkikapitalistinen yhteiskunta

text: Jeremy Rifkinin mukaan tuotantokustannukset ovat pudonneet niin paljon, että se on luonut tilanteen jossa vertikaalisesti integroidut yritykset kuolevat. Valmistavien yritysten katteet ovat ohenneet paperinohuiksi. Suuret yritykset häviävät kilpailussa pienille yrityksille joilla ei ole valmistuksen kiinteitä kustannuksia.


title: Jälkikapitalistinen yhteiskunta

text: Rifkinin mukaan valmistuksen rajakustannus on tärkein jälkikapitalistisen yhteiskunnan ajuri. Siihen taas vaikuttaa tuotantoteknologia. Valmistuksen nollaa lähestyvät rajakustannukset mullistivat aluksi musiikki-, sanomalehti- ja kirjankustannusaloja, mutta Rifkinin mukaan valmistuksen rajakustannukset lähestyvät nollaa myös itse tuotetun energian ja fyysisten hyödykkeiden tapauksissa. Rifkinin mukaan esineiden internet vie rajakustannukset lähelle nollaa. Rifkinin mukaan kolmiulotteinen tulostus on osa mullistusta. Marxin materialistisen historiankäsityksen mukaan tuotanto viime kädessä määrää muut yhteiskunnassa tapahtuvat ilmiöt.


title: Jälkikapitalistinen yhteiskunta

text: Talousteorian mukaan suurtyöttömyyden tulisi vetää markkinoilla määräytyvät palkat alaspäin. Toisaalta toisensuuntainen perustavanlaatuinen työntekijöiden hyväksi koitunut linkki matalan työttömyyden ja palkkojen kohoamisen välillä on rikkoutunut. Palkat eivät uudenlaisessa keikkataloudessa enää nouse, sillä yritykset kuten Uber, Just Eat ja Deliveroo pystyvät säätelemään työvoiman kysyntää minuuttien tarkkuudella.


title: Jälkikapitalistinen yhteiskunta

text: Työntekijöiden heikko ansiokehitys puolestaan ei mahdollista kulutuskysynnän kasvua velkaantumatta. Kulutuskysyntä voi tällaisessa tilanteessa kasvaa vain kulutusluottoja ottamalla.


title: Jälkikapitalistinen yhteiskunta

text: Kansalaisten luottamus eliitteihin ja talouden yksityiseen sektoriin koki kolauksen vuoden 2008 finanssikriisissä. Allister Heathin mukaan kansalaiset eivät kestäisi toista finanssikriisiä. Valtiontaloudet ja ihmiset ovat psykologisesti haavoittuvaisia. Seurauksena olisi Heathin mukaan kapitalismin vastainen reaktio. Professori Richard Wolffin mukaan finanssikriisistä syytettiin yksilöitä, mutta Wolffin mukaan ongelma on järjestelmässä itsessään. Finanssikriisi on saanut ihmiset tutustumaan uudelleen Marxin ajatuksiin.


title: Jälkikapitalistinen yhteiskunta

text: Nick Srnicek ja Alex Williams esittävät kirjassaan "Inventing the Future: Postcapitalism and the World Without Work", että austerity-politiikka ajaa miljoonia ihmisiä köyhyyteen ja vielä enemmän epävarmoihin töihin, samalla kun vasemmisto on lukkiutuneena pysähtyneeseen politiikkaan. Srnicek ja Williams esittävät ratkaisuksi perustuloa. Srnicek ja Williams esittävät argumentin, että kapitalismin kyky (ja halukkuus) tarjota työtä kaikille on kriisissä.


title: Jälkikapitalistinen yhteiskunta

text: Hidastuvaa talouskasvua ja valtiontalouden alijäämiä ja velkaantumista yritetään korjata leikkauspolitiikalla. Streeckin mukaan on epäselvää mahdollistaako demokratia uusliberalismin mukaisia leikkauksia. Kasvanut eriarvoistuminen taas tarkoittaa, että rikkaat leikkaavat köyhille tarkoitetuista julkisista menoista. Streeck uskoo että eriarvoistuminen on yksi hitaan talouskasvun syistä. Hidas talouskasvu taas lisää eriarvoistumista tulonjakokonfliktin kautta, jossa rikkaat eivät suostu antamaan tulonsiirtoja köyhille. Streeck näkee myös löysän rahapolitiikan kasvattavan eriarvoistumista sen kautta, että finanssisektori hyötyy siitä ja se kannustaa spekulatiiviseen sijoittamiseen. Streeckin mukaan velkaantuminen ei onnistu kiihdyttämään hidastuvaa talouskasvua. Streeckin arvion mukaan kapitalistinen eliitti on valmistautunut nollakasvun tai hitaan kasvun tulevaisuuteen joka ei poissulje finanssisektorilla tehtäviä voittoja, joihin keskuspankki antaa löysää rahaa.


title: Jälkikapitalistinen yhteiskunta

text: Austerity-politiikan on todettu vähentävän kulutuskysyntää ja heikentävän taloutta.


title: Jälkikapitalistinen yhteiskunta

text: Streeckin mukaan siinä on ristiriita, että työntekijät pidetään epäluottavaisina, jotta he olisivat tottelevaisia työntekijöitä, mutta samanaikaisesti heidän pitäisi olla luottavaisia kuluttajia.


title: Jälkikapitalistinen yhteiskunta

text: Marxin mukaan kapitalismi tulee korvautumaan sosialismin välivaiheella jota seuraa niukkuudesta vapaa kommunismi, jonka luonnetta hän ei kuitenkaan ennustanut ja kuvaillut tarkasti. Marx määritteli kommunismia sen kautta mitä se ei sisällä, eikä sen kautta mitä se sisältää. Marx luonnehti kommunismia sanoin ""Jokaiselta kykyjensä mukaan, jokaiselle tarpeittensa mukaan.""


title: Jälkikapitalistinen yhteiskunta

text: Peter Druckerin vuonna 1993 julkaistussa teoksessa "Post-Capitalist Society" hän kuvailee jälkikapitalistista yhteiskuntaa sellaiseksi, jossa yksityishenkilöt eivät omista pääomaa, vaan erilaiset suuret organisaatiot omistavat pääoman. Druckerin mukaan tärkein tuotannontekijä jälkikapitalistisessa yhteiskunnassa on tieto. Druckerin mukaan ihmiset joilla on tietoa syrjäyttävät toisilleen vastakkaiset työväen ja pääoman omistajien luokat. Rahoituksen ja pääoman merkitys jälkikapitalismissa on Druckerin mukaan aikasempaa pienempi.


title: Jälkikapitalistinen yhteiskunta

text: Druckerin mukaan tiedosta tulee arvonluonnin perusta, mikä edellyttää uusia sosiaalisia rakenteita. Teollisuusyhteiskuntaan kuulunut pääoma vastaan työvoima ei Druckerin mukaan enää kuvaa tärkeimpiä suhteita. Drucker keskittyy analyysissään Eurooppaan, Yhdysvaltoihin ja Kanadaan, joissa siirtymä jälkikapitalistiseen yhteiskuntaan tapahtuu ensimmäisenä. Druckerin ennustuksen mukaan siirtymä jälkikapitalistiseen yhteiskuntaan olisi valmis 2010- tai 2020-luvulla. Druckerin mukaan kansallisvaltion merkitys on jälkikapitalismissa uhattuna.


title: Jälkikapitalistinen yhteiskunta

text: Paul Masonin analyysissä digitaalinen vallankumous on haaste kapitalismille. Jälkikapitalistisen yhteiskunnan piirteiksi Mason näkee informaatioteknologian ja jakamistalouden. Masonin mukaan jälkikapitalistinen yhteiskunta perustuu verkostoihin eikä hierarkioihin.


title: Jälkikapitalistinen yhteiskunta

text: Masonin mielestä palkka ja työ täytyy aggressiivisesti eriyttää toisistaan ja ihmisille täytyy maksaa olemassaolosta. Kyselytutkimuksessa 46 prosenttia yhdysvaltalaisista kannattaa 500-2000 dollarin perustuloa ihmisille, kun koneet hävittävät työtä. Lattia tuloille on kyselyn mukaan äänestäjien keskuudessa suosittu ja kannatettava asia. Srnicekin ja Williamsin mukaan perustulon käyttöönotto edistäisi jäljellä olevien työtehtävien nopeaa automaatiota.


title: Jälkikapitalistinen yhteiskunta

text: Rifkinin mukaan nykyinen liikakulutus johtuu niukkuudesta ja liikakulutus häviää kun ihmiset tietävät saavansa mitä haluavat. Uusi sukupolvi ei enää usko että omaisuuden kerryttäminen johtaisi autonomiaan ja vapauteen. Nuoret vaikuttavat olevan kiinnostuneempia kehittämään verkostoja ja liittymään jakamistalouteen kuin kuluttamaan kuluttamisen vuoksi.


title: Jälkikapitalistinen yhteiskunta

text: Suuryritysten jättämän tyhjiön Rifkin uskoo täyttyvän voittoa tavoittelemattomalla sektorilla.


title: Jälkikapitalistinen yhteiskunta

text: Rifkinin mielestä talouden murros on todennäköisesti pysäyttämätön.


title: Always Ascending (kappale)

text: Always Ascending on skotlantilaisen rockyhtye Franz Ferdinandin kappale ja ensimmäinen single sekä nimikko- ja avauskappale yhtyeen viidenneltä studioalbumilta "Always Ascending". Kappale julkaistiin 25. lokakuuta 2017 YouTubessa ja monissa suoratoistopalveluissa. Singlen B-puolena julkaistiin lyhennetty radioversio kappaleesta.


title: Raaseporin tasoristeysturma

text: Raaseporin tasoristeysturma tapahtui aamulla 26. lokakuuta 2017 Hangon radalla Raaseporissa vartioimattomassa Skogbyn tasoristeyksessä Tammisaaren eteläpuolella, kilometrin päässä Skogbyn seisakkeelta. Onnettomuudessa VR:n kiskobussi ja Puolustusvoimien maastokuorma-auto törmäsivät toisiinsa. Kuorma-auto oli Sisu A2045 -tyyppinen miehistönkuljetusauto. Turmassa kuoli kolme Uudenmaan prikaatin varusmiestä ja yksi junan matkustaja. Loukkaantuneita oli yhteensä yksitoista, joista neljä kuorma-autossa.


title: Raaseporin tasoristeysturma

text: Onnettomuus tapahtui noin kello kahdeksan aikaan aamulla 26. lokakuuta 2017 Hangon radan ja Leksvallintien Skogbyn tasoristeyksessä. VR:n yksirunkoinen Dm12-matkustajajuna H382 oli matkalla kiskobussivuorossa Karjaalta Hankoon. Puolustusvoimien auto oli Sisu A2045 -mallinen maastokuorma-auto rekisterinumeroltaan 3579 ja se oli Uudenmaan prikaatin yön yli kestävässä komppaniaharjoituksessa matkalla Leksvallista Syndalenin harjoitusalueelle viiden ajoneuvon jonossa ensimmäisenä. Kiskobussi osui rataa ylittämässä olleen maastokuorma-auton kylkeen. Sisussa oli kaikkiaan kahdeksan varusmiestä, heistä kolme oli hytissä ja viisi turvavöillä ja turvakehikolla varustetulla lavalla. Junassa oli viisitoista matkustajaa veturinkuljettajan lisäksi.


title: Raaseporin tasoristeysturma

text:
Maastokuorma-auto paiskautui törmäyksen voimasta raiteen toiselle puolelle 54 metrin päähän.
Auton ohjaamo irtosi ja putosi 40 metrin päähän törmäyskohdasta. Auto romuttui onnettomuudessa täysin. Tieto onnettomuudesta tuli Länsi-Uudenmaan pelastuslaitokselle kello 8.01; pelastuslaitos oli paikalla noin kymmenessä minuutissa.


title: Raaseporin tasoristeysturma

text: Onnettumuushetkellä olosuhteet olivat poliisin mukaan erittäin haastavat: näkyvyys oli huono, luminen sää vaikea ja ”lunta satoi vaakatasossa”. Tasoristeysalueella oli kaksi ajoneuvoa, joista juna osui toiseen. Tasoristeys oli vartioimaton eli ilman puomeja tai valo-ohjausta ja junien nopeusrajoitus tasoristeyksen kohdalla oli 120 kilometriä tunnissa. Maastokuorma-auton kulkusuunnasta katsottuna juna tulee auton kuljettajan näkökulmasta oikealta takaviistosta noin 45 asteen kulmassa. Liikennevirasto oli tarkistanut risteyksen viimeksi 28. elokuuta 2017.


title: Raaseporin tasoristeysturma

text: Rata oli jälleen kunnossa onnettomuuspäivänä kello 17.30 ja liikenne saattoi jatkua.


title: Raaseporin tasoristeysturma

text: Onnettomuudessa kuoli neljä ihmistä ja loukkaantui yksitoista. Kuolleista kolme oli maastokuorma-auton kyydissä olleita varusmiehiä ja yksi matkustajajunan matkustaja. Kuolleet varusmiehet olivat kuorma-auton lavalla turvakehikon turvaistuimissa; junan kyydissä ollut henkilö menehtyi sairauskohtaukseen. Yhdestätoista loukkaantuneesta neljä loukkaantui vakavasti ja heidät kuljetettiin Töölön sairaalaan; seitsemän lievemmin loukkaantunutta kuljetettiin Raaseporin sairaalaan. Kaikki vakavia vammoja saaneet olivat maastokuorma-autossa olleita varusmiehiä. Yksi varusmiehistä ei saanut fyysisiä vammoja ja hän pystyi antamaan paikalle saapuneille pelastajille selkeän käsityksen tilanteesta. Kaikki uhrit olivat Suomen kansalaisia.


title: Raaseporin tasoristeysturma

text: Onnettomuustutkintakeskus tutki onnettomuuden ja julkisti raporttinsa 7. kesäkuuta 2018. Poliisi epäilee Puolustusvoimien maastokuorma-autoa kuljettanutta varusmiestä liikenneturvallisuuden vaarantamisesta sekä kuoleman- ja vammantuottamuksista.


title: Raaseporin tasoristeysturma

text: Onnettomuusristeystä on luonnehdittu erittäin vaaralliseksi, ja se suljettiin marraskuussa 2017. Risteystä ei enää oteta käyttöön.


title: Raaseporin tasoristeysturma

text: Onnettomuustutkintakeskuksen johtaja Veli-Pekka Nurmi vaati Raaseporin onnettomuuteen liittyneessä tiedotustilaisuudessa kesäkuussa 2018 voimakkaasti Suomen vaarallisimpien tasoristeysten korjaamista tai poistamista käytöstä. Lisäksi Nurmi halusi kiinnittää puolustusvoimien huomiota turvavöiden helppokäyttöisyyteen, käyttökoulutukseen ja käytön valvontaan varusmiehiä kuljettavissa ajoneuvoissa.


title: Christina Krause

text: Maria "Christina" Krause (s. 8. elokuuta 1963) on suomalainen psykologi ja tutkija, joka toimi kognitiotieteen professorina Helsingin yliopistossa.


title: Christina Krause

text: Krause kirjoitti ylioppilaaksi Turun Katedralskolanista ja opiskeli sitten psykologiaa Åbo Akademissa. Hän suoritti maisterin tutkinnon 1992, lisensiaatin tutkinnon 1995 ja väitteli tohtoriksi 1997. Vuodesta 1998 hän on toiminut kokeellisen neuropsykologian dosenttina Turun yliopistossa ja vuodesta 2001 kokeellisen neurotieteen dosenttina Åbo Akademissa. Vuonna 2002 hänet nimitettiin Helsingin yliopiston kognitiotieteen professoriksi.


title: Christina Krause

text: Krausen eniten siteerattuja artikkeleita on vuonna 2008 julkaistu tutkimus “Effects of Electromagnetic Fiels Emitted by Cellular Phones on the EEG During an Auditory Memory Task” ("Bioelectromagnetics", 25, [1], 33–40, January 2004).


title: Christina Krause

text: Nuoruudessaan Christina Krause soitti rumpuja ja oli läpi 1980-luvun mukana Beat-yhtyeessä, joka tuli toiseksi vuoden 1981 Syksyn sävelessä ja edusti Suomea vuoden 1990 Eurovision laulukilpailussa kappaleella ”Fri?”. Työskennellessään musiikkiterapeuttina hän kiinnostui psykologiasta.


title: Luis Nery

text: Luis Nery (s. 12. joulukuuta 1994 Tijuana, Meksiko) on meksikolainen kääpiösarjan nyrkkeilijä ja hallitseva WBC liiton maailmanmestari painoluokassaan.


title: Luis Nery

text: Nery aloitti ammattinyrkkeilyuran vuonna 2012. Vuonna 2016 Nery otteli David Sanchezia vastaan voittaen tämän luovutusvoitolla viidennen erän jälkeen. Vuonna 2017 Nery voitti WBC liiton ja The Ring lehden mestaruudet voittamalla Shinsuke Yamanakan teknisellä tyrmäyksellä neljännessä erässä Yamanakan ollessa pahoissa vaikeuksissa kehäköysissä. Yamanka ottelun jälkeen Nery jäi kiinni zilpaterolin käytöstä.


title: Suberiinihappo

text: Suberiinihappo (CHO) on dikarboksyylihappoihin eli kahdenarvoisiin karboksyylihappoihin kuuluva orgaaninen yhdiste. Yhdistettä voidaan käyttää monomeerinä polyestereiden ja -amidien valmistuksessa.


title: Suberiinihappo

text: Huoneenlämpötilassa suberiinihappo on valkoisia kiteitä. Yhdiste liukenee vain niukasti veteen, hieman dietyylieetteriin ja hyvin etanoliin. Suberiinihappo on kahdenarvoinen heikko happo ja sen pK-arvot ovat 4,5 ja 5,4.


title: Suberiinihappo

text: Ensimmäisen kerran suberiinihappoa valmisti Luigi Valentino Brugnatelli vuonna 1781 hajottamalla luonnonkorkkia typpihapon avulla. Teollisessa mittakaavassa käytettyjä menetelmiä suberiinihapon valmistukseen ovat syklo-okteenin otsonolyysi, risiiniöljyhapon hapetus typpihapolla, syklo-oktanonin hapetus typpihapolla ja 1,6-heksaanidiolin karbonylointi nikkelikarbonyylin toimiessa katalyyttinä. Aineen valmistamiseen on myös useita muita laboratoriomittakaavaan soveltuvia menetelmiä.


title: Suberiinihappo

text: Suberiinihaposta voidaan valmistaa polyestereitä ja polyamideja. Tällainen on esimerkiksi suberiinihapon ja heksametyleenidiamiinin muodostama Nylon 6,8. Yhdisteestä saatavia suberaattiestereitä käytetään muun muassa voiteluaineina.


title: Ilorin

text: Ilorin on Nigerian Kwaran osavaltion pääkaupunki. Vuoden 2006 arvion mukaan kaupungin väkiluku oli 777 667, tehden siitä Nigerian kuudenneksi suurimman kaupungin väkiluvun mukaan.


title: Veiko Porkanen

text: Veiko Porkanen (s. 4. tammikuuta 1989 Põltsamaa, Viro) on virolainen näyttelijä.


title: Veiko Porkanen

text: Porkanen kirjoitti ylioppilaaksi vuonna 2008 Põtsamaan yhteislukiosta (Põltsamaa ühisgümnaasium). Vuosina  2008–2010 hän opiskeli Tallinnan teknillisessä yliopiston Tarton korkeakoulussa (Tartu Kolledž) rakennusentisöintiä, mutta siirtyi teatterikouluun ja valmistui Tiit Ojasoon oppilaana vuonna 2014 Viron musiikki- ja teatteriakatemian näyttelijälinjalta vuonna 2014.


title: Veiko Porkanen

text: Porkanen on valmistumisestaan lähtien ollut kiinnitettynä Vanemuisen näyttelijänä.


title: Veiko Porkanen

text: Porkasen tunnetuimmat roolit ovat elokuvissa "Surma vaanii vuorilla" (Must alpinist) (2015) ja "Loikkarit" (Sangarid) (2017).


title: Veiko Porkanen

text: Porkasella on inkerinsuomalainen tausta ja hänen nimensä äännettään viroksi suurin piirtein samoin kuin suomalainen nimi "Veikko Porkkanen".


title: Illallinen äidille

text:
Illallinen äidille on Endemol Shine Finlandin tuottama, MTV3-kanavalla vuonna 2017 esitetty 10-osainen ohjelma, jossa julkisuudesta tutut miehet kiittävät omia äitejään valmistamalla heille illallisen yhdessä kokki Kari Aihisen kanssa.
Illallinen suunnitellaan yllätyksenä äidille ja menu perustuu lapsuuden makuihin ja muistoihin. Jakson lopussa pojat lukevat äidilleen kirjoittamansa kirjeen.


title: Illallinen äidille

text: Ohjelmasta on tehty formaatti ”Dinner for Mum” ja sen esitysoikeudet on myyty Belgiaan.


title: Vilnan pörssi

text: Vilnan pörssi tai Nasdaq Vilna (AB Nasdaq Vilnius) on Nasdaq Inc.-pörssikonserniin kuuluva, Liettuan Vilnassa pörssitoimintaa harjoittava yhtiö. Se pohjautuu vuonna 1993 perustettuun Liettuan pörssiin ("National Stock Exchange of Lithuania"), jonka osake-enemmistö yksityistettiin vuonna 2003.


title: ? (albumi)

text: ? (Fragezeichen) () on saksalaisen Neue Deutsche Welle -yhtyeen Nenan toinen albumi ja kolmas albumi, joka sisältää yhtyeen päälaulajan Gabriele ”Nena” Kernerin. Albumi julkaistiin 27. tammikuuta 1984, vain muutama kuukausi ennen yhtyeen ensimmäisen kansainvälisen albumin "99 Luftballons" julkaisemista.


title: ? (albumi)

text: Albumi sijoittui Suomen virallisen listan sijalle 10. ja oli musiikkilistalla yhteensä 14 viikkoa.


title: ? (albumi)

text: Kuten aikaisemmankin eponyymin albumin, myös tämän albumin tuottivat Reinhold Heil ja Manne Praeker.


title: Corneliu Vadim Tudor

text: Corneliu Vadim Tudor (28. marraskuuta 1949 – 14. syyskuuta 2015) oli romanialainen poliitikko, Suur-Romania-puolueen johtaja, senaattori ja europarlamentikko.


title: Corneliu Vadim Tudor

text: Vadim Tudor valmistui Bukarestin yliopistosta 1971 ja toimi kaksi vuosikymmentä journalistina, mm. uutistoimisto Agerpresissa. Hän oli myös runoilija ja eräänlaisena hovirunoilijana kirjoitti Nicolae Ceaușescua ylistävää runoutta.


title: Corneliu Vadim Tudor

text: Kommunistivallan päätyttyä hän perusti Suur-Romania lehden ja Suur-Romania puolueen. Lehden levikki oli satojatuhansia 1990-luvun alkupuolella. Hän oli senaattorina 1992–2008 ja Euroopan parlamentissa 2009–2014. Vadim Tudorin artikkeleissa pilkattiin juutalaisia, unkarilaisia, romaneita ja liberaaleja. Vielä vuoden 2012 televisiohaastattelussa hän kielsi holokaustin tapahtuneen Romaniassa.


title: Corneliu Vadim Tudor

text: Vuonna 2000 Vadim Tudor pääsi presidentinvaaleissa toiselle kierrokselle, mutta istuva presidentti Ion Iliescu valittiin kolmannelle kaudelleen.


title: Kultarinta (kirja)

text: Kultarinta on Anni Kytömäen esikoisteos, joka ilmestyi 2014 Gummeruksen kustantamana. Teos oli vuonna 2014 ehdolla Finlandia-palkinnon ja Helsingin Sanomien esikoiskirjapalkinnon saajaksi. Tammikuussa 2015 Kytömäki sai teoksesta Gummeruksen myöntämän Kaarlen palkinnon. Kytömäki palkittiin 2015 "Kultarinta"-romaanista myös Tulenkantaja-palkinnolla.


title: Kultarinta (kirja)

text: Kytömäen esikoisromaani on vuosiin 1903–1937 sijoittuva rakkauskertomus, jossa metsä on keskeisessä osassa. Se on myös sukupolviromaani, jossa on kolmen sukupolven ihmisiä: ensimmäisenä on metsäteollisuudesta kiinnostunut kartanonherra ja toisena hänen luonnontutkijapoikansa Erik. Kolmatta sukupolvea edustaa Erikin tytär Malla, joka nousee romaanin loppupuolella päähenkilöksi. Kirjallisuuskriitikko Matti Mäkelän mukaan teos tekee suuren vaikutuksen ”yksityiskohtaisella, asiantuntevalla, vivahteikkaalla ja hyvin tunteikkaalla luonnonkuvauksella” ja romaani tarjoaa myös loistavaa ihmiskuvausta.


title: Mikko Harju

text: Mikko Harju on suomalainen laulaja-lauluntekijä. Hän on tullut tutuksi muun muassa platinalevyt saavuttaneista singleistään ”Mä olen tässä” ja ”Taivas ei oo rajana”. Hänen esikoisalbuminsa "Sinä olet elämä" julkaistiin toukokuussa 2018.


title: Mikko Harju

text: Mikko Harju alkoi vuonna 2015 julkaisemaan kappaleitaan omakustanteisesti. Hän työsti kappaleita kahden tuottajan kanssa, tehden keikkamyynnin ja kappaleiden mainostamisen itse. Ensimmäinen single, ”Laulu raikaa”, julkaistiin kesäkuussa 2015. Myöhemmin syksyllä julkaistu ”Mä olen tässä” -kappale nousi keväällä 2016 Spotifyn 50 kuunnelluimman kappaleen joukkoon ja lopulta neljä eri levy-yhtiötä tarjosi Harjulla levytyssopimusta, joista Warner Music Finlandin kanssa hän teki sopimuksen huhtikuussa 2016. Kappaletta kuunneltiin pelkästään Spotifyssa yli 1,5 miljoonaa kertaa ennen levytyssopimuksen syntyä. Sittemmin se on ylittänyt platinalevyn rajan yli neljän miljoonan kuuntelukerrallaan.


title: Mikko Harju

text: Ensimmäinen Warnerin julkaisema single, ”Ehjä”, julkaistiin elokuussa 2016. Seuraava single, ”Sinä riität”, julkaistiin tammikuussa 2017 ja se on ylittänyt kultalevyn rajan. Viimeisin single, ”Taivas ei oo rajana”, on saavuttanut puolestaan platinalevyn rajan. Singlet sisältyivät Harjun toukokuussa 2018 julkaistulle esikoisalbumille "Sinä olet elämä".


title: Niittyjuhlat

text: Niittyjuhlat ovat 1800-luvulta peräisin oleva perinne, jota Tampereen kulttuuriyhdistys ry on pyrkinyt pitämään yllä järjestämällä vuosittain tätä nimeä kantavan tapahtuman. Se perustuu Finlaysonin puuvillatehtaan pitkäaikaisen omistajan ja patruunan Wilhelm von Nottbeckin 1860-luvulla aloittamaan perinteeseen; yrityksen työväen ja heidän perheidensä hyväksi järjestettyyn yhteiseen elonkorjuujuhlaan. Tapahtuman keskus on Finlaysonin palatsi ja sitä ympäröivä Finlaysonin puisto l. Wilhelm von Nottbeckin puisto, ajallisesti se sijoittuu yleensä elokuun toiselle sunnuntaille. Juhlien päätöskonsertit pidetään Finlaysonin kirkossa.


title: Niittyjuhlat

text: Nykymuotoisena juhlia on pidetty vuodesta 2009. Kulttuuriyhdistys haluaa myös tämän kulttuuripainotteisen iltapäivätapahtuman kautta tuoda esiin arvostuksensa sekä puuvillatehtaalle, sen työväelle, että patruuna von Nottbeckille. Näiden kolmen tekijän ansiosta Tampereesta aikanaan kasvoi sekä voimakas teollisuus- että kulttuurikaupunki. Finlaysonin tehdasalueen, sekä vuonna 1820 perustetun Finlayson Oy:n historia kertovat myös omalla tavallaan tästä vahvasta perinteestä.


title: Niittyjuhlat

text: Alkuperäisistä Niittyjuhlista 1860-luvulta alkaen kertoo myös historiikki:


title: Niittyjuhlat

text: …"tasaisella nurminiityllä Kuninkaan- ja Polttimonkadun välissä, minne tavallisesti levitettiin kankaita valkaistaviksi. Kankaat korjattiin tieltä ja yksinomaan tilaisuutta varten pystytettiin ken-tälle iso paviljonki kunniavieraita varten, musiikki- ja laululava, kaksi tanssilavaa ja erilaisia telineitä urheilu- ja muita tilaisuuksia varten."..."Paviljongin keskiaukon yläpuolelle oli maalattu suurin kirjaimin: OLKAAT TERWE TULTUA".


title: Ilona Riipinen

text: Ilona Riipinen (s. 1982 Lempäälä) on suomalainen fyysikko, joka toimii ilmakehätieteen professorina Tukholman yliopistossa. Hän on saanut rahoitusta tutkimustyölleen monilta säätiöiltä, ja Euroopan tutkimusneuvostolta.


title: Ilona Riipinen

text: Riipinen opiskeli (fil. maist., 2005) ja työskenteli tohtoriopiskelijana Helsingin yliopistossa professori Markku Kulmalan ja kumppaneiden menestyksekkäässä aerosolitutkijoiden yhteisössä. Riipinen myös väitteli ja valmistui vuonna 2008 filosofian tohtoriksi Helsingin yliopistosta fysiikan alalta. Hänen englanninkielinen väitöskirjansa (2008) käsitteli ilmakehän pienhiukkasten muodostumisen ja kasvun alkuvaiheita oli otsikoitu "Observations on the first steps of atmospheric particle formation and growth". Hän on ollut Helsingin yliopiston fysiikan dosentti vuodesta 2011.


title: Ilona Riipinen

text: Riipinen toimi apulaisprofessorina Tukholman yliopistossa vuosina 2011–2016. Vuoden 2017 alusta hän on ollut ilmakehätieteiden professori samassa yliopistossa. Hän on tutkijana osallistunut useiden tiedemaailman arvostetuimmissa lehdissä (Nature, Science) julkaistujen alkuperäisartikkelien laatimiseen. Vuonna 2016 hän oli eräs siteeratuimpia geotieteilijöitä ja kuului maailman 3 100 eniten viitatun tutkijan joukkoon ("Highly Cited Researchers").


title: Luettelo Franz Ferdinandin kappaleista

text: Tämä on luettelo Franz Ferdinand -yhtyeen levyttämistä kappaleista aakkosjärjestyksessä. Katso myös Franz Ferdinandin diskografia.


title: Nokia 7

text: Nokia 7 on suomalaisen HMD Globalin lokakuussa 2017 julkaisema älypuhelin, joka perustuu Android-käyttöjärjestelmälle. Puhelin tuli myyntiin ensimmäisenä Kiinassa.


title: Nokia 7

text: Puhelimessa on 5,2 tuuman IPS LCD -näyttö, 16 megapikselin takakamera f/1,8-aukolla ja ZEISS-linssillä, 5 megapikselin etukamera, Qualcomm Snapdragon 630 -järjestelmäpiiri, 4 tai 6 gigatavua RAM-muistia sekä 64 gigatavua tallennusmuistia, joka on laajennettavissa muistikortilla.


title: Wise Blood – levoton veri

text: Wise Blood – levoton veri ("Wise Blood") on John Hustonin ohjaama yhdysvaltalainen elokuva vuodelta 1979. Komediallisen draamaelokuvan pääosissa näyttelevät Brad Dourif, Amy Wright, Harry Dean Stanton ja Ned Beatty. Yhdysvaltojen etelävaltioihin sijoittuva tarina perustuu Flannery O’Connorin samannimiseen romaaniin vuodelta 1952.


title: Wise Blood – levoton veri

text: Nuori, yksinkertaiselta ja itsepäiseltä vaikuttava mies Hazel Motes (Dourif) palaa nimeämättömästä sodasta lievästi haavoittuneena autioituneeseen kotitaloonsa Tennesseen maaseudulla, mutta jatkaa matkaansa kaupunkiin. Hän on katkeroitunut tavasta, millä hänen saarnaajaisoisänsä (Huston) kohteli häntä lapsena, ja päättää ryhtyä perustamansa uudenlaisen ”Jeesuksettoman” kirkkokunnan kiertäväksi saarnaajaksi kehnolla autonromullaan. Hänen tielleen osuvat toinen yksinkertainen nuori mies (Dan Shor), sokeaa näyttelevä huijarisaarnaaja (Stanton) ja tämän tytär (Wright), kilpaileva huijarisaarnaaja (Ned Beatty) ja tämän apuri (William Hickey) sekä monia muita erikoisia hahmoja.


title: Wise Blood – levoton veri

text: Elokuva on kuvattu pääosin Georgian osavaltion Maconissa.


title: Wise Blood – levoton veri

text: Elokuvan bluegrass-vaikutteisen musiikin on tehnyt Alex North. Pääteemana kuullaan erilaisia banjo- ja viulusovituksia kappaleesta ”Tennessee Waltz”.


title: Wise Blood – levoton veri

text: "The New York Timesin" Vincent Canby kuvasi ensi-iltakritiikissään "Wise Bloodia" niin eksentriseksi ja käänteissään yllättäväksi, että sitä luulisi pikemminkin nuoren "enfant terriblen" esikoiselokuvaksi kuin yhdeksi seitsemänkymppisen veteraanin viimeisistä.


title: Wise Blood – levoton veri

text: "Helsingin Sanomien" Helena Ylänen ylisti "Wise Bloodia" vuonna 1981 näin: ”On hyviä ja huonoja, vakavia ja vaikuttavia filmejä, ja sitten on oikeita elokuvia. Niiden kuvat kulkevat puhtaina ja luontevina, klassisen ilmavina ja itsestäänselvinä kuin hienoin proosa. John Hustonin vuonna 1979 valmistunut "Wise Blood" on sellainen elokuva.”


title: Wise Blood – levoton veri

text: "Wise Blood" oli vuonna 1980 ehdolla New York Film Critics Circlen parhaan elokuvan palkintoon, jonka sai Robert Redfordin "Tavallisia ihmisiä". Vuonna 2004 "The New York Timesin" kriitikot valitsivat elokuvan yhdeksi kaikkien aikojen tuhannesta parhaasta maailmassa.


title: Nokia 6303 classic

text: Nokia 6303 classic on Nokian vuonna 2009 toukokuussa julkaisema matkapuhelin. Siinä on 3,2 megapikselin kamera salamavalolla. Puhelimessa on 1050 milliampeeritunnin akku. Näytön on koko on 2,2 tuumaa. Puhelimessa on muistikorttipaikka ja sen sisäinen muisti on 17 megabittiä.


title: Koblenz (Sveitsi)

text: Koblenz on kaupunki Sveitsissä Aargaun kantonissa. Siellä oli vuoden 2016 lopulla 1 632 vakinaista asukasta.


title: Koblenz (Sveitsi)

text: Koblenz sijaitsee Reinin etelärannalla ja Aaren itärannalla jokien yhdyspaikassa, Saksan rajalla, noin 15 kilometriä Badenin kaupungista pohjoiseen.


title: Koblenz (Sveitsi)

text: Koblenzista on maantiesilta sekä Reinin yli Waldshutiin että Aaren yli Leuggerniin. Aaren vartta seuraileva valtatie 5 () Lausanneen alkaa Koblenzista. Reinin etelärantaa kulkeva valtatie 7 Baselista St. Margretheniin kulkee Koblenzin kautta.


title: Koblenz (Sveitsi)

text: Koblenz on rautateiden risteyspaikka. Sieltä on rautatie viiteen suuntaan:


title: Mikko Niemi (professori)

text: Mikko Olavi Niemi (s. 1975) on suomalainen lääkäri ja Helsingin yliopiston farmakogenetiikan professori. Vuosien 2014–2016 "Highly Cited Researchers" -listojen mukaan hän oli yksi maailman viitatuimmista lääkeaineopin ja toksikologian tutkijoista. Hän on saanut rahoitusta tutkimustyölleen muun muassa Euroopan tutkimusneuvostolta.


title: Mikko Niemi (professori)

text: Hän väitteli vuonna 2001 Helsingin yliopistossa farmakologian ja farmakokinetiikan alaan kuuluvalla englanninkielisellä artikkeliväitöskirjalla "Effects of induction and inhibition of cytochrome P-450 enzymes on the pharmacokinetics and pharmacodynamics of oral antidiabetic drugs". Professori Pertti J. Neuvosen ohjauksessa syntynyt väitöskirja tarkasteli diabeteslääkkeiden yhteisvaikutuksia. Joidenkin lääkkeiden todettiin häiritsevän diabeteslääkkeitä pilkkovien entsyymien toimintaa maksassa. Niemi myös havaitsi suuria eroja lääkepitoisuudessa terveiden ihmisten välillä.


title: Mikko Niemi (professori)

text: Väitöskirjan jälkeisiä jatko-opintoja Niemi teki Kliinisen farmakologian instituutissa Stuttgartissa. Hän havaitsi, että vesiliukoisen pravastatiini-kolesterolilääkeaineen pitoisuudet elimistössä olivat yhteydessä OATP1B1-kuljetusproteiinin geneettiseen vaihteluun. Hän paikansi geenimuutoksen, joka heikensi pravastatiinin pääsyä maksaan ja poistumista elimistöstä. Helsinkiin palattuaan Niemi jatkoi kuljetusproteiinien tutkimista ja osoitti tutkimusryhmänsä kanssa, että kuljetusproteiini oli tarpeen myös rasvaliukoisella simvastatiini-kolesterolilääkeaineella. Perinnöllinen muutos OATP1B1-geenissä vaikutti tämän rasvaliukoisen lääkeaineen liikkumiseen enemmän kuin vesiliukoisen pravastatiinin. Löydös oli erittäin merkittävä, ja johti jatkotutkimuksiin, joiden seurauksena kuljetusproteiinien merkitystä ja ihmisten välisiä eroja pyritään arvioimaan lääkekehityksessä aiempaa kattavammin.


title: Mikko Niemi (professori)

text:
Professori Niemen mukaan lääkkeiden teho tepsii toivotusti vain osalla ja jää alle toivotun tason noin kolmanneksella käyttäjistä. Hän pyrkii tutkimusryhmänsä kanssa kehittämään lähestymistä, jossa potilaan perimästä saatua tietoa voitaisiin hyödyntää kolesterolilääkityksen määräämisessä. Geenitieto voitaisiin ottaa huomioon muun lääkityksen ja sairauksien ohella, jolloin lääkkeiden määräämistä voitaisiin muuttaa yksilöllisemmäksi.
Mikko Niemi on ollut Suomalaisen tiedeakatemian jäsen vuodesta 2014.


title: Musicarello

text: Musicarello (Il musicarello) on italialainen musiikkielokuvan alalaji. Sen tyypillisiä lajipiirteitä ovat hiljattain kuuluisuuteen nousseen kevyen musiikin laulajan uran edistäminen ja hänen viimeisimmän albuminsa mainostaminen sekä toistuvat viittaukset muotiin ja nuoruuteen.


title: Musicarello

text: Musicarello-elokuvan keskeisenä musiikillisena teemana on levyltä nostettu hittikappale. Toisinaan elokuvan nimi on sama kuin hittikappaleen, kuten "Lisa dagli occhi blu". Musicarelloihin kuuluu yleensä hempeä rakkaustarina ja rantaelämä sekä hauskanpito. Lajityyppi vastaa lähinnä saksalaista schlager-elokuvaa ja suomalaista iskelmäelokuvaa.


title: Musicarello

text: Elokuvakriitikko Stefano Della Casan mukaan musicarello-nimi on muunnelma suositun "Carosello"-televisio-ohjelman nimestä. RAI esitti "Caroselloa" vuosina 1957–1977.


title: Musicarello

text: Ensimmäiset musicarello-elokuvat tehtiin 1950-luvulla ja lajityyppi eli kukoistuskautensa 1960-luvulla, jonka jälkeen se alkoi hiipua.


title: Mikko Niemi

text: Mikko Niemi on muun muassa seuraavien henkilöiden nimi:


title: Ihana avioliitto?

text: Ihana avioliitto? (myös ilman kysymysmerkkiä, "Le Beau mariage") on Éric Rohmerin käsikirjoittama ja ohjaama ranskalainen komediaelokuva vuodelta 1981. Sen pääosia esittävät Béatrice Romand ja André Dussollier.


title: Ihana avioliitto?

text: Puheliaassa komediassa tumma Sabine (Romand) kertoo vaalealle ystävättärelleen Clarisselle (Arielle Dombasle) kyllästyneensä ukkomiesten kanssa seurusteluun ja haluavansa aidon ja vapaan avioliittokumppanin. Clarissen veljen häissä hän tutustuukin asianajaja Edmondiin (Dussollier), joka osoittautuu kuitenkin kovin kiireiseksi tapailemaan Sabinea. Nainen ei kuitenkaan luovuta vaan pitää mieheen sitkeästi yhteyttä. Hän haaveilee avioliitosta, muttei ymmärrä että siihen tarvitaan molempien osapuolten yhteinen halu ja suostumus.


title: Ihana avioliitto?

text: "Helsingin Sanomien" Mikael Fränti sanoi ensi-ilta-arvostelussaan "Ihanan avioliiton" olevan ranskalaisesti sivistynyt, hienostunut keskustelukomedia, jossa vältetään kaikenlaisia töykeyksiä: ”Tuskinpa nykyelokuvassa on kuvattu miestä näin myönteisessä hengessä. Edmond on hyvän käytöksen perikuva.”


title: Ihana avioliitto?

text: "The New York Timesin" kriitikot valitsivat "Ihanan avioliiton" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Mandariininhatut

text: Mandariininhatut ("Holmskioldia") on huulikukkaiskasvien (Lamiaceae) heimoon kuuluva kasvisuku. Sukuun luetaan nykyisin kuuluvaksi vain yksi laji: mandariininhattu ("Holmskioldia sanguinea"). Sukuun on kuvattu aikojen kuluessa muitakin lajeja, mutta ne on sittemmin joko siirretty muihin sukuihin tai todettu samaksi lajiksi kuin mandariininhattu.


title: Aurélien Sauvageot

text: Aurélien Sauvageot [oʁeljɛ̃ sovaʒo] (13. huhtikuuta 1897 Konstantinopoli, Turkki – 5. joulukuuta 1988 Aix-en-Provence, Ranska) oli ranskalainen kielitieteilijä, joka perusti Ranskaan fennougristiikan tutkimusalan.


title: Aurélien Sauvageot

text: Sauvageot syntyi Turkin sulttaanin palveluksessa olleen ranskalaisvirkamiehen poikana Konstantinopolissa. Vuonna 1918 hän pääsi Ranskan arvostetuimpaan korkeakouluun École normale supérieureen, jossa hän opiskeli aluksi germanistiikkaa mutta kiinnostui sitten suomalais-ugrilaisista kielistä opettajansa Antoine Meillet’n innostamana. Sauvageot lähti aluksi opiskelemaan suomea Ruotsin Uppsalaan, josta hän siirtyi Suomeen E. N. Setälän oppilaaksi. Suomesta hän siirtyi Unkariin, jossa hän unkarin kielen opintojensa ohella opetti ranskaa.


title: Aurélien Sauvageot

text: Vuonna 1929 Sauvageot väitteli tohtoriksi Sorbonnen yliopistossa ja nimitettiin sitten fennougristiikan professoriksi Pariisin akatemiaan kuuluvassa Itäisten kielten korkeakoulussa. Hän hoiti virkaa eläkkeelle jääntiinsä 1967 asti.


title: Aurélien Sauvageot

text: Sauvageot’n kirjallisiin teoksiin kuuluvat muun muassa vuonna 1968 julkaistu 758-sivuinen Suomen historiaa käsittelevä "Histoire de la Finlande" 1–2, suomen kielen rakennetta kuvaileva "Esquisse de la langue finnoise" sekä muinaissuomalaista kulttuuria käsittelevä "Les anciens Finnois". Hän ranskansi suomalaista kaunokirjallisuutta ja oli vuonna 1964 mukana perustamassa fennougristiikan aikakauskirjaa "Études Finno-Ougriennes". Hän julkaisi myös ranskan ja saksan kieltä tutkivia teoksia.


title: Aurélien Sauvageot

text: Aurélien Sauvageot oli Jyväskylän ja Budapestin yliopistojen kunniatohtori. Suomessa hänet palkittiin myös Suomen Leijonan kunniamerkillä 1947 ja Kalevalan juhlavuoden mitalilla 1985.


title: Brunein sulttaani

text: Brunein sulttaani on monarkki, jolla on Brunein sulttaanikunnassa ylin valta. Hän toimii myös hallinnollisesti pääministerin tehtävässä. Brunei itsenäistyi Britanniasta vuonna 1984, josta lähtien vain yksi sulttaani on ollut vallassa, mutta sulttaani-instituutio juontaa juurensa 1300-luvulle.


title: Harold Woodin rautatieasema

text: Harold Woodin rautatieasema on rautatieasema Haveringin kaupunkipiirissä Lontoossa. Se sijaitsee TfL Railin (tulevan Crossrailin) reitillä Gidea Parkin ja Brentwoodin asemien välillä, Oyster-vyöhykkeellä 6. TfL Railin lisäksi asemalla pysähtyy sunnuntaisin Abellio Greater Anglian junia Southend Victorian asemalle.


title: Harold Woodin rautatieasema

text: Harold Woodin asema avattiin 1. helmikuuta 1868. Sitä käytti 2,93 miljoonaa matkustajaa kaudella 2015–2016.


title: Markus Perola

text: Markus Perola (s. 1966) on suomalainen lääkäri ja THL:n tutkimusprofessori. Hän johtaa kvantitatiivisen genetiikan tutkimusryhmää Helsingin yliopistolla. Tämän ohella hän toimii Tarton yliopiston vierailevana professorina. Hän kuuluu maailman viitatuimpiin tutkijoihin alallaan.


title: Markus Perola

text: Perola opiskeli lääkäriksi (LL) Helsingin yliopistossa. Kesätyössä hänet lähetettiin oikeuslääketieteen laitokselta akateemikko Leena Palotien luo perehtymään geenitekniikkaan, ja hän kiinnostui tutkimustyöstä. Perola väitteli tohtoriksi Helsingin yliopistossa korkean verenpaineen molekyyligenetiikkaa käsittelevällä artikkeliväitöskirjalla (1999), joka oli otsikoitu "Molecular genetics of hypertension and related traits". Hän on Helsingin yliopiston kvantitatiivisen genetiikan dosentti.


title: Markus Perola

text: Hän työskenteli väiteltyään tovin sisätauteihin erikoistuvana lääkärinä, mutta Palotien houkuttelemana Perola siirtyi Kaliforniaan geneettisen datan analysointityökalujen pariin professori Kenneth Langen tutkimusryhmään.


title: Markus Perola

text: Perola kuului kollegansa, THL:n tutkimusprofessori Veikko Salomaan kanssa vuonna 2016 maailman viitatuimpien tutkijoiden joukkoon alallaan (osa-alue molekyylibiologia ja genetiikka) ja oli yksi alle 20:stä Suomessa työskentelevästä tutkijasta noin 3 100 tieteilijää maailmanlaajuisesti sisältävällä "Highly Cited Researchers" -listalla.


title: Knut Nærum

text: Knut Nærum (3. maaliskuuta 1961 Norja) on norjalainen koomikko, kirjailija, sarjakuvantekijä ja televisioesiintyjä. Hän on ollut norjalaisen ohjelman "Nytt på nytt" pysyvä jäsen.


title: Knut Nærum

text: Nærum vietti lapsuutensa Haldenissa, mutta kävi lukion Grimstadissa ja jatkoi sitten opintoja Agderin yliopistossa. Hän asuu perheineen Oslossa.


title: Knut Nærum

text: Nærum on kirjoittanut muutamia kirjoja, kuten "Å" (2000), "Norsk litteraturhistorie, fritt etter hukommelsen" (2001), "Døde menn går på ski" (2002), "Krig!" (2003), "En himmel full av stjerner" (2004), "Madonna-gåten" (2005, with Elisabeth Botterli and Peder Udnæs), "Monster" (2007), "De dødes båt" (2008) ja "Sitt ned og hold kjeft" (2010). Hän on julkaissut vuonna 2016 sarjakuvaromaanin "Vinossa" ("Muffens").


title: Knut Nærum

text: Nærumilla on ollut pieni rooli norjalaisessa elokuvassa Trolljegeren, jonka Yle Fem on esittänyt vuonna 2013 nimellä " The Troll Hunter - vaiettu salaisuus".


title: Knut Nærum

text: Nærum kuuluu vasemmistopuolueeseen Punaiset ja on ollut sen edeltäjän Punaisen vaaliliiton ehdokkaana.


title: Myrskyisä maanantai

text: Myrskyisä maanantai ("Stormy Monday") on Mike Figgisin käsikirjoittama ja ohjaama brittiläis-yhdysvaltalainen jännityselokuva vuodelta 1988. Figgis on tehnyt myös musiikin tähän esikoiselokuvaansa, jota pidetään hänen läpimurtonaan. Elokuvan pääosia näyttelevät Sean Bean, Melanie Griffith, Tommy Lee Jones ja Sting.


title: Myrskyisä maanantai

text: Film noir -tyylisen jännityselokuvan keskiössä on Newcastlen telakkakaupunki. Nuori mies Brendan (Bean) saa siivoojan paikan hämärältä jazzklubilta. Hän rakastuu siellä tarjoilijana työskentelevään amerikkalaisnaiseen (Griffith) ja saa tietoonsa, että rikolliset ovat ottamassa jazzklubia haltuunsa keinolla millä hyvänsä. Brendan yrittää varoittaa klubin isäntää (Sting) että tämän henki on vaarassa. Gangstereiden pomoksi osoittautuu kaupungin ”amerikkalaisviikolle” kunniavieraaksi kutsuttu korruptoitunut liikemies (Jones).


title: Myrskyisä maanantai

text: Elokuvan piti alun perin olla Channel 4 -kanavan pääosin rahoittama halpatuotanto, mutta onnistui saamaan lisärahoitusta Yhdysvalloista ja päätettiin roolittaa uudelleen amerikkalaisnäyttelijöillä sikäläisiä markkinoita ajatellen. Griffith ja Jones suostuivat elokuvaan tavanomaista alemmilla palkkioilla uraansa elvyttääkseen.


title: Myrskyisä maanantai

text: Helena Ylänen kehuu "Helsingin Sanomien" ensi-ilta-arviossaan erityisesti Griffithin ja Stingin roolitöitä, Roger Deakinsin kuvausta ja Newcastlen upeita näkymiä.. "Video-oppaassa" vuodelta 1994 Harri Närhi pitää "Myrskyisää maanantaita" visuaalisesti komeana mutta ”laiskanpulskeana” film noirina. Hän antaa elokuvalle kolme tähteä viidestä, mikä vastaa sanallista arviota ”hyvä”.


title: Myrskyisä maanantai

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Eisbrecher (albumi)

text: Eisbrecher (saksaa, ) on saksalaisen Neue Deutsche Welle -yhtyeen Nenan neljäs ja viimeinen albumi sekä yhtyeen laulajan Gabriele ”Nena” Kernerin viides studioalbumi. Albumi julkaistiin 24. marraskuuta 1986. Yhtyeen hajotessa seuraavana vuonna Kerner aloitti soolouran. Albumilta julkaistiin kaksi singleä, ”Mondsong” sekä remix kappaleesta ”Engel der Nacht”.


title: Eisbrecher (albumi)

text: Albumi sijoittui Suomen virallisen listan sijalle 33. ja oli musiikkilistalla kolme viikkoa.


title: Huiviot

text: Huiviot ("Mussaenda") on matarakasvien (Rubiaceae) heimoon kuuluva kasvisuku. Sukuun kuuluu 185 lajia.


title: Erkki Koivisto (professori)

text: Lauri Erkki Matias Koivisto (17. tammikuuta 1927 Seinäjoki – 27. helmikuuta 2012 Tampere) oli suomalainen lääkäri ja professori.


title: Erkki Koivisto (professori)

text: Koiviston vanhemmat olivat kauppaneuvos Lauri Koivisto ja Olga Siviä Jatkola ja puoliso vuodesta 1954 Viivi Helena Kaasila. Koivisto tuli ylioppilaaksi Seinäjoen tyttölyseosta 1946 ja valmistui lääketieteen lisensiaatiksi 1959. Valmistuttuaan hän toimi isänsä omistaman autoliikkeen myyntijohtajana vuodesta 1961 vuoteen 1964, mutta suuntautui sitten lääketieteeseen, erikoistuen radiologiaaan. Oulun yliopistossa Koivisto toimi apulaisprofessorina 1967–1978 ja väitteli siellä lääketieteen ja kirurgian tohtoriksi 1969. Hän oli myös vieraileva professori Missourin yliopistossa, joskin teki pisimmän työnsä Tampereen yliopiston sädediagnostiikan professorina ja Tampereen yliopistollisen keskussairaalan sädediagnostiikan yksikön ylilääkärinä 1978–1990. Koivisto toimi useiden alansa yhdistysten aktiivisena jäsenenä ja hänellä oli lukuisia harrastuksia viineistä musiikkiin ja kaitafilmaukseen. Radiologian osaamistaan hän hyödynsi myös vanhojen ikonien tutkimiseen taidehistorioitsija Aune Jääskisen kanssa röntgenkuvauksella.


title: Matroonapuut

text: Matroonapuut ("Calycophyllum") on matarakasvien (Rubiaceae) heimoon kuuluva kasvisuku. Sukuun kuuluu 11 lajia.


title: Erkki Koivisto

text: Erkki Koivisto -nimisiä henkilöitä ovat:


title: Philip Neri

text: Pyhä Philip Romolo Neri (; 21. heinäkuuta 1515 Firenze – 26. toukokuuta 1595 Rooma) oli italialainen roomalaiskatolinen pappi, lähetystyöntekijä ja sääntökunnan Confoederatio Oratorii S. Philippi Nerii eli oratoriolaisten perustaja, joka vuonna 2014 käsitti 418 pappia, 525 miessääntökuntalaista ja 86 seurakuntaa. Pyhimys on yksi vastareformaation suurista henkilöistä ja häntä on kutsuttu myös Rooman apostoliksi, jossa häntä rakastettiin ja kunnioitettiin. Mies toimi paavien, kuninkaiden ja kardinaalien neuvonantajana. Philipin ruumis todettiin turmeltumattomaksi vuonna 1599, paavi Paavali V julisti miehen autuaksi 11. huhtikuuta 1615 ja paavi Gregorius XV julisti hänet pyhimykseksi 12. maaliskuuta 1622. Pyhä Philip on Rooman, huumorin ja ilon suojeluspyhimys sekä hänen juhlapäiväänsä vietetään 26. toukokuuta eli päivänä jona hän kuoli verenvuotoon pitkän sairauden jälkeen.


title: Philip Neri

text: Philip syntyi alun perin Castelfrancosta tulleeseen, mutta useita sukupolvia sittemmin Firenzessä asuneeseen perheeseen. Hänellä oli varhain lapsena kuolleen pikkuveljen lisäksi kaksi pikkusiskoa, Caterina ja Elisabetta. Mies vastaanotti varhaisen opetuksensa dominikaaniluostarissa Firenzessä. 18-vuotiaana Philip muutti San Germanoon auttaakseen ja mahdollisesti myös perimään perheyritystä. Hän kuitenkin sai mystisen kokemuksen, jonka jälkeen hän menetti kiinnostuksen kaupankäyntiin ja muutti Roomaan, jossa hän aluksi vietti aikaa yksinäisyydessä, rukouksessa ja askeesissa. Noin vuonna 1535 mies alkoi opiskella filosofiaa Sapienzassa ja teologiaa augustiinolaisten koulussa. Hänestä tuli myös lopulta pyhän Ignatius Loyolan ystävä ja monesta hänen opetuslapsestaan tuli jesuiitta. 1548 Philip perusti isä Persiano Rossan kanssa järjestön, joka piti huolta pyhiinvaeltajista ja toipilaista. Hän vakuuttui, että toimisi tehokkaammin pappina, joksi hänet vihittiin vuonna 1551. Philip harkitsi menoa Intiaan pyhän Francis Xavierin esimerkin mukaan, mutta päätti sittenkin jäädä Roomaan. Roomassa 1562 Philipiä pyydettiin virkaan San Giovanni dei Florentinin kirkossa, jonka hän lopulta myöhemmin vastaanotti. Miehen alaisuudessa toimi pappeja ja yhteisö kasvoi koossa, kunnes 1575 paavi Gregorius XIII tunnusti heidät oratoriolaisten sääntökunnaksi. Elämänsä viimeisinä vuosina Philip vuorotteli sairaan ja toipuneen välillä, kunnes vuoden 1595 Kristuksen pyhän ruumiin ja veren juhlana lääkäri kertoi hänelle, että hän ei ollut terve. 26. toukokuuta samana vuonna hän kärsi verenvuodosta ja kuoli keskiyöllä 79-vuotiaana.


title: Philip Neri

text: Philip syntyi 21. heinäkuuta 1515 Firenzessä ja perusti 1548 isä Persiano Rossan kanssa yhteisön pyhiinvaeltajille ja toipilaille. Hänestä tuli pappi 23. toukokuuta 1551. Pyhä Philip perusti 1564 Oratorion, joka sai paavi Gregorius XIII:n hyväksynnän 1575. Philip kieltäytyi kardinaaliudesta 1590. Hän kuoli 26. toukokuuta 1595 Roomassa.


title: Hurmehappomarja

text: Hurmehappomarja ("Berberis" × "ottawensis" 'Superba') on tarhahappomarjan ("Berberis" × "ottawensis") lajike. Hurmehappomarja on puutarhakasvituotannossa jalostettu risteymälajike, joka on muodostettu risteyttämällä punalehtisen japaninhappomarjan ("Berberis thunbergii") eli purppurahappomarjan Atropurpurea-lajike ("Berberis thunbergii" 'Atropurpurea') ja ruostehappomarja ("Berberis vulgaris").


title: Hurmehappomarja

text: Hurmehappomarja on puuvartinen kausivihanta pensas, joka kasvaa noin kaksi metriä korkeaksi ja kaksi metriä leveäksi. Hurmehappomarja on monien muiden happomarjalajien ja -lajikkeiden tapaan piikikäs pensas, jonka lehdet ovat muodoltaan vastapuikeat tai lusikkamaiset. Hurmehappomarjan lehdet ovat väriltään tummanviininpunaiset, ja sen lehdet ovat hieman tummemmat sekä leveämmät kuin purppurahappomarjan Rose Glow -lajikkeella ("Berberis thunbergii" 'Rose Glow'). Hurmehappomarja kukkii keväällä ja sen kukat ovat kirkkaankeltaiset.


title: Hurmehappomarja

text: Hurmehappomarja sopii aurinkoiselle kasvupaikalle ja se menestyy monenlaisessa maaperässä. Hurmehappomarja on myös nopeakasvuinen ja kestää hyvin pakkasta.


title: Enoksasiini

text: Enoksasiini (CHNOF) on kinolonijohdannaisiin kuuluva orgaaninen yhdiste. Yhdistettä voidaan käyttää lääketieteessä antibioottina muun muassa virtsatulehduksen hoitoon.


title: Enoksasiini

text: Huoneenlämpötilassa enoksasiini on väritöntä ainetta. Enoksasiini tehoaa useisiin grampositiivisiin ja gramnegatiivisiin bakteereihin. Vaikutuskirjo on samankaltainen norfloksasiinin kanssa. Useimmiten sitä käytetään virtsatulehduksen tai bakteeriripulin hoitoon. Aineenvaikutusmekanismi on sama kuin muillakin fluorikinoloniantibiooteilla eli se sitoutuu bakteerin DNA-gyraasientsyymiin ja estää DNA:n kopioitumisen. Nykyään enoksasiinia käytetään vain harvoin resistenttiyden kehittymisen vuoksi, mutta sitä on saatavilla muun muassa eräissä Euroopan ja Aasian maissa.


title: Enoksasiini

text: Enoksasiinin aiheuttamia haittavaikutuksia voivat olla pääkipu ja huimaus, ruuansulatuskanavan oireet ja ihottuma. Harvinaisia ovat epilepsian tai astman kaltaiset kohtaukset. Enoksasiini estää teofylliinin ja vastaavien alkaloidien aineenvaihduntaa.


title: Enoksasiini

text: Enoksasiinin valmistuksen ensimmäisessä vaiheessa 2,3-difluori-6-nitrofenoli reagoi klooriasetonin kanssa ja muodostuva tuote syklisoituu vedytettäessä dihydrobentsoksasiinijohdannaiseksi. Tämä johdannainen reagoi dietyylietoksimetyeenimalonaatin kanssa kondensaatioreaktiolla. Syklisointi etyylipolyfosfaatin avulla johtaa välivaiheeseen, jonka happohydrolyysin seurauksena muodostuu enoksimonia.


title: Brentwoodin rautatieasema

text: Brentwoodin rautatieasema on rautatieasema Britanniassa Brentwoodin kaupungissa Essexissä. Se sijaitsee TfL Railin (tulevan Crossrailin) reitillä Harold Woodin ja Shenfieldin asemien välillä, Lontoon Oyster-matkakortin vyöhykkeellä 9. TfL Railin lisäksi asemalla pysähtyy sunnuntaisin Abellio Greater Anglian junia Southend Victorian asemalle.


title: Brentwoodin rautatieasema

text: Brentwoodin asema avattiin 1. heinäkuuta 1840. Se sai uudeksi nimekseen Brentwood and Warley for Billericay 1. marraskuuta 1882. Nimi lyheni muotoon Brentwood and Warley 1. tammikuuta 1889, joka pysyi käytössä 20. helmikuuta 1969 asti, jolloin palattiin takaisin alkuperäiseen nimeen. Asemaa käytti 2,82 miljoonaa matkustajaa kaudella 2015–2016.


title: Purppurahappomarja

text: Purppurahappomarja on yleisnimitys japaninhappomarjan ("Berberis thunbergii") punalehtisille lajikkeille. Näitä lajikkeita ovat ainakin Atropurpurea, Atropurpurea Nana, Bagatelle ja Red Chief. Japaninhappomarjasta on jalostettu myös monia muita lajikkeita, kuten esimerkiksi mätäshappomarja ("Berberis thunbergii" 'Kobold').


title: Purppurahappomarja

text: Purppurahappomarjalajikkeet ovat koristekasveina käytettäviä pensaita, joiden koko ja ulkonäkö vaihtelevat lajikkeesta riippuen. Kaikki ovat kuitenkin piikikkäitä pensaita, joilla on vastapuikeat tai lusikkamaiset ja viininpunaiset lehdet sekä keltaiset tai oranssit kukat.


title: Purppurahappomarja

text: Atropurpurea-lajikkeesta on jalostettu edelleen hurmehappomarja ("Berberis" × "ottawensis" 'Superba') risteyttämällä se ruostehappomarjan ("Berberis vulgaris") kanssa.


title: Shenfieldin rautatieasema

text: Shenfieldin rautatieasema on rautatieasema Britanniassa Shenfieldin kaupungissa Essexissä. Se sijaitsee Great Eastern Main Linen varrella ja on lisäksi TfL Railin (tulevan Crossrailin) itäinen pääteasema.


title: Shenfieldin rautatieasema

text: Shenfieldin asema avattiin 29. maaliskuuta 1843 ja suljettiin maaliskuussa 1850. Se avattiin uudelleen 1. tammikuuta 1887 nimellä Shenfield and Hutton Junction, mutta alkuperäinen nimi otettiin uudelleen käyttöön 20. helmikuuta 1969. Asemaa käytti 3,69 miljoonaa matkustajaa kaudella 2015–2016.


title: Air Supply

text: Air Supply on australialainen soft rock -duo. Air Supply koostuu kitaristi Graham Russellista ja laulaja Russell Hitchcockista. Air Supply on yksi maailmalla menestyneimmistä australialaisista yhtyeistä. Debyyttialbumi "Lost in Love" oli menestys Yhdysvalloissa ja siitä julkaistiin singlet "Lost in Love", "All Out of Love" ja "Every Woman in the World."


title: Hiroto Kyōguchi

text: Hiroto Kyōguchi (, s. 27. marraskuuta 1993) on japanilainen korsisarjan nyrkkeilijä ja hallitseva IBF-liiton maailmanmestari painoluokassaan.


title: Hiroto Kyōguchi

text: Amatöörinyrkkeilyurallaan Kyōguchi otteli 66 ottelua joista voitti 52.


title: Hiroto Kyōguchi

text: Kyōguchi aloitti ammattinyrkkeilyuran vuonna 2016. Vuonna 2017 hän kohosi IBF-liiton mestariksi voittamalla Jose Argumedon kaikin tuomariäänin kaksitoistaeräisen ottelun päätteeksi.


title: Gospel Oakin rautatieasema

text: Gospel Oakin rautatieasema on London Overgroundin asema Britanniassa Camdenin kaupunkipiirissä Lontoossa. Se sijaitsee North London Linen varrella ja on lisäksi Gospel Oak to Barking Linen läntinen pääteasema. Se on Oyster-matkakortin vyöhykkeellä 2.


title: Gospel Oakin rautatieasema

text: Asema avattiin 2. tammikuuta 1860 nimellä Kentish Town. Nykyinen nimi otettiin käyttöön 1. helmikuuta 1867. Asemaa käytti 2,63 miljoonaa matkustajaa kaudella 2015–2016.


title: Mahoniat

text: Mahoniat ("Mahonia") on happomarjakasvien (Berberidaceae) heimoon kuuluva kasvisuku. Sukuun kuuluu 45 lajia, joiden lisäksi sukuun on kuvattu suunnilleen saman verran muitakin lajeja, mutta näiden taksonominen asema on toistaiseksi epäselvä.


title: Mahoniat

text: Suvun lajeista ainakin lännenmahoniaa eli mahoniaa ("Mahonia aquifolium") käytetään puuvartisena koristekasvina.


title: Mahoniat

text: Mahoniat voivat risteytyä happomarjojen ("Berberis") kanssa. Tällainen risteymä on esimerkiksi mahokki eli mahoniahappomarja (× "Mahoberberis neubertii").


title: Pareirajuuret

text: Pareirajuuret ("Chondrodendron") on kilpikiertokasvien (Menispermaceae) heimoon kuuluva pieni kasvisuku. Sukuun kuuluu kuusi tai seitsemän lajia.


title: Kalumbat

text: Kalumbat ("Jateorhiza") on kilpikiertokasvien (Menispermaceae) heimoon kuuluva pieni kasvisuku. Sukuun luetaan kuuluvaksi kaksi lajia, joiden lisäksi sukuun saattaa kuulua myös toiset kaksi lajia.


title: Lahti Flyer 520

text: Lahti Flyer 520, useimmiten käytössä lyhyempi muoto Flyer 520 on Lahden Autokorin valmistama lähiliikenteen linja-auto, joka korvasi Lahti 400 -ja Lahti 402-bussit. Mallia on valmistettu sekä Volvon että Scanian alustoille kuten monta muutakin Lahdessa valmistettua koria. Mallia ei valmisteta enää, mutta se on laajasti käytössä.


title: Hyvää yötä, majesteetti

text: Hyvää yötä, majesteetti ("La Nuit de Varennes") on Ettore Scolan ohjaama ranskalais-italialainen historiallinen draamaelokuva vuodelta 1982. Ranskan vallankumouksen aikaan sijoittuvan elokuvan pääosissa näyttelevät Jean-Louis Barrault, Marcello Mastroianni, Harvey Keitel, Hanna Schygulla ja Jean-Claude Brialy.


title: Hyvää yötä, majesteetti

text: Kesäkuussa 1791 postivaunut täynnä arvokasta väkeä kulkee Pariisista kohti Metziä. Mukana on kohukirjailija de la Bretonne, joka on saanut kuulla Ludvig XVI:n ja Marie Antoinetten olevan pakomatkalla kohti pohjoista. Vallankumoukselliset pidättävät hallitsijaparin Varennesissa, ja postivaunujen sekalainen joukkio – amerikkalainen itsenäisyysmies, Casanova ja muuan kreivitär – reagoivat tietoon kukin omalla tavallaan.


title: Hyvää yötä, majesteetti

text: Mikael Fränti sanoo kiinnostavan historiallisen jännitysnäytelmän menettävän hetkeksi otteensa puolenvälin paikkeilla, mutta nostaa loppua kohti taas tehojaan.


title: Hyvää yötä, majesteetti

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Hyvää yötä, majesteetti

text: [[Luokka:Vuoden 1982 elokuvat]


title: Anamirtat

text: Anamirtat ("Anamirta") on kilpikiertokasvien (Menispermaceae) heimoon kuuluva kasvisuku. Sukuun luetaan nykyisin kuuluvaksi vain yksi laji, intiananamirta ("Anamirta cocculus"). Sukuun on aikojen kuluessa kuvattu muitakin lajeja, mutta ne on sittemmin todettu samoiksi kuin intiananamirta tai johonkin toiseen sukuun kuuluva laji.


title: Kilpiliaanit

text: Kilpiliaanit ("Sinomenium") on kilpikiertokasvien (Menispermaceae) heimoon kuuluva pieni kasvisuku. Sukuun kuuluu vain yksi laji, kilpiliaani ("Sinomenium acutum"), tai mahdollisesti kaksi lajia.


title: Tampereen kulttuuriyhdistys

text: Tampereen kulttuuriyhdistys Ry on 22. huhtikuuta 1974 perustettu yhdistys, jonka tarkoituksena on toiminta-alueellaan toimia omaehtoisen kulttuurityön ja harrastustoiminnan virittäjänä ja kehittäjänä kansalaisten keskuudessa.


title: Tampereen kulttuuriyhdistys

text: Yhdistys pyrkii kulttuuritason kohottamiseen ja yhteiskunnan kulttuuripalvelujen kehittämiseen siten, että ne voivat ulottua tasapuolisesti kansalaisten keskuuteen taloudellisista, alueellisista ja sosiaalisista tekijöistä riippumatta.Tarkoitus on myös edistää moniarvoista kulttuuriajattelua sekä tukea ja kehittää suomalaisia kulttuuriarvoja. Yhdistys pitää myös yhteyttä muihin kulttuurijärjestöihin


title: Tampereen kulttuuriyhdistys

text: Tarkoituksensa toteuttamiseksi yhdistys harjoittaa jäsenistönsä keskuudessa ja sen ulkopuolella yhdistyksen tarkoitusperiä edistävää tiedotustyötä ja julkaisutoimintaa sekä järjestää kursseja, neuvottelutilaisuuksia, kokous- ja koulutustilaisuuksia, näyttelyitä ja juhlia. Näistä merkittävimpänä mainittakoon vuotuiset Niittyjuhlat, jotka samalla kunnioittavat Finlaysonin tehtaan omistajan, patruuna Wilhelm von Nottbeckin ja hänen perheensä merkitystä Tampereen ja koko Suomen teolliselle kehitykselle. Yhdistys osallistuu aktiivisesti myös koko Finlaysonin alueella tapahtuvan kulttuuritoiminnan kehittämiseen.


title: Place de la Bataille-de-Stalingrad

text: Place de la Bataille-de-Stalingrad ("Stalingradin taistelun aukio") on aukio Pariisin koillisosassa, 10. ja 19. arrondissementtien rajalla Hòpital-Saint-Louis'n ja La Villetten kaupunginosissa.


title: Place de la Bataille-de-Stalingrad

text: Aukio sijaitsee Bassin de la Villetten länsipäässä, ja sieltä johtaa kanavasulku Canal Saint-Martiniin. Aukion laidalla sijaitsee Claude-Nicolas Ledoux'n suunnittelema pyöreä rakennus, Rotonde de la Villette.


title: Place de la Bataille-de-Stalingrad

text: Aukion välittömässä läheisyydessä sijaitsee kaksi Pariisin metron asemaa: Jaurèsin metroasema, jolla pysähtyvät linjat 2, 5 ja 7bis, sekä Stalingradin metroasema, jolla pysähtyvät linjat 2, 5 ja 7.


title: Place de la Bataille-de-Stalingrad

text: Aukio on saanut nimensä Stalingradin taistelun mukaan, jossa Neuvostoliiton sotajoukot saivat 19. syyskuuta 1942 - 2. helmikuuta 1943 välisenä aikana ratkaisevan voiton Saksan armeijasta.


title: Place de la Bataille-de-Stalingrad

text: Aukio oli ennen vain osa Boulevard de la Villetteä, eikä sillä ollut erillistä nimeä, ennen kuin se 7. heinäkuuta 1945 sai nimen "Place de Stalingrad" ("Stalingradin aukio"). Nimi muutettiin nykyiseen muotoon 26. marraskuuta 1993.


title: Place de la Bataille-de-Stalingrad

text: Place de la Bataille-de-Stalingrad ja sen reunalla sijaitseva Rotonde de la Villette sijaitsevat paikalla, jonka kautta aikoinaan kulki Pariisia ympäröinyt 1780-luvulla rakennettu tullimuuri, Mur des Fermiers généraux. Rotonde de la Villette rakennettiinkin alun perin tulliasemaksi.


title: Place de la Bataille-de-Stalingrad

text: Pariisin vapautuksen muistoksi aukiolle istutettiin 4. marraskuuta 1945 hopealehmus ("Tilia tomentosa"), joka on luokiteltu Ranskan kansalliseen perintöön kuuluvaksi.


title: Place de la Bataille-de-Stalingrad

text: Aukio toimi 1980-luvulle saakka linja-autoasemana.


title: Place de la Bataille-de-Stalingrad

text: Aukio järjesteltiin vuonna 1988 arkkitehti Bernard Huetin suunnitelmien mukaan uudestaan. Sitä sivuava Boulevard de la Villette linjattiin uudestaan, niin että varsinainen aukio, johon myös Ledouxin rotonda rajoittuu suoraan, on nykyisin vain jalankulkijoiden käytössä. Samalla aukiolle rakennettiin myös vesiallas monine suihkulähteineen sekä pienempi suihkulähde, jonka keskellä on Georges Jeanclos'n pronssiveistos.


title: Place de la Bataille-de-Stalingrad

text: Vuonna 2006 aukio kivettiin uudelleen, ja samalla myös Rotonde de la Villette kunnostettiin.


title: Kellovaiverot

text: Kellovaiverot ("Pieris") on kanervakasvien (Ericaceae) heimoon kuuluva kasvisuku. Sukuun kuuluu kuusi lajia, joiden lisäksi sukuun on kuvattu noin kaksikymmentä muutakin lajia, mutta niiden taksonominen asema on toistaiseksi epäselvä.


title: Kellovaiverot

text: Suvun lajeista ainakin karoliinankellovaiveroa ("Pieris floribunda") ja japaninkellovaiveroa ("Pieris japonica") käytetään koristekasveina.


title: Anders Jahren lääketieteen palkinto

text: Anders Jahren lääketieteen palkinto on Oslon yliopiston lääketieteellisen tiedekunnan myöntämä, arvostettu pohjoismainen lääketieteen palkinto. Se on nimetty palkinnolle peruspääoman lahjoittaneen norjalaisen laivanvarustajan Anders August Jahren (28.5.1891–26.2.1982) mukaan. Hän täydensi palkintorahastoa myöhemmin.


title: Anders Jahren lääketieteen palkinto

text: Anders Jahren lääketieteellinen palkinto jakautuu suuruudeltaan kahteen eri palkintotyyppiin:


title: Anders Jahren lääketieteen palkinto

text: Palkinto myönnettiin alkuvaiheessa vuosittain. Vuonna 1990 rahaston peruspääoma oli 66,3 miljoonaa NOK. Anders Jahren lääketieteellinen pääpalkinto sisälsi yhden miljoonan NOK palkintosumman, ja nuoren tutkijan palkinto oli 400 000 NOK. Vuoden 2015 jälkeen palkintosummia nostettiin, ja pääpalkinnon arvo kaksinkertaistui, nuoren tutkijan palkintoa korotettiin 100 000 Norjan kruunulla. Samalla palkintoa alettiin myöntää joka toinen vuosi. Palkintoon liittyy kultamitali.


title: Paavo Valakari

text: Paavo Valakari (s. 28. joulukuuta 1997 Helsinki) on suomalainen jalkapalloilija, pelipaikaltaan maalivahti. Hän edustaa Seinäjoen Jalkapallokerhoa.


title: Paavo Valakari

text: Valakari pelasi SJK:n kakkosjoukkueessa Kerho 07:ssä 26 Kakkosen ottelua vuosina 2013–2015. Vuonna 2016 hän pelasi Kakkosta lainalla Virkiässä neljän ja SalPassa kuuden ottelun verran.


title: Paavo Valakari

text: Tammikuussa 2017 Valakari teki kaksivuotisen sopimuksen Veikkausliigassa pelaavan Seinäjoen Jalkapallokerhon kanssa. Hän pelasi ensimmäisen liigaottelunsa 26. elokuuta 2017, kun SJK hävisi kotonaan JJK:lle 0–4.


title: Paavo Valakari

text: Valakarilla on kaksi veljeä, Onni ja Toivo. Veljesten isä on entinen jalkapalloilija ja nykyinen jalkapallovalmentaja Simo Valakari (s. 1973).


title: Paavo Valakari

text: Valakari näytteli yhdessä veljiensä kanssa Aleksi Mäkelän elokuvassa Kotirauha (2011).


title: BL 13,5 tuuman Mk I – IV

text: BL 13,5 tuuman Mk I – IV oli brittiläinen 30 pituuskaliiperin laivatykki, joka oli palveluskäytössä 1880-luvun lopulta. Se oli asennettuna taistelulaivoihin ja panssariristeilijöihin.


title: BL 13,5 tuuman Mk I – IV

text: Tykillä ammuttiin 570 kilogramman ammuksia, joiden propellanttina oli 290 kg ruutia. Ammuksen lähtönopeus oli 614 metriä sekunnissa ja ammus kykeni läpäisemään 720 millimetriä pankkorautaa 910 metrin päästä. Savuttoman ruudin käyttöönoton jälkeen ammusten propellantiksi vaihdettiin 85 kg cordite-44 panoksiin, jotka antoivat 640 m/s lähtönopeuden.


title: BL 13,5 tuuman Mk I – IV

text: Ammuksissa oli kuparinen tiivisterengas.


title: BL 13,5 tuuman Mk I – IV

text: Ensimmäiset tykit asennettiin neljälle Admiral-luokan taistelulaivalla, jotka valmistuivat vuosina 1888-1889. Raskaampien tykkien tuoma lisäpaino kasvatti alusten syväyksen reilusta kahdeksasta metristä puolella metrillä. Samoin alusten uppouma kasvoi 810 tonnia. Vastaavia tykkejä asennettiin myös Trafalgar- ja Royal Sovereign -luokkien aluksiin. Kahden ensimmäisen luokan tornien maksimikorkeuskulma oli 13 astetta ja Royal Sovereign -luokan sekä "HMS Hoodin" 13,5 astetta, millä ruutipanoksella saavutettiin 10,93 kilometrin kantama. Kordiitti-45 panoksella kantama oli 11,54 km.


title: BL 13,5 tuuman Mk I – IV

text: Yksi Mk IIIf* tykki asennettiin vuoden 1900 paikkeilla osaksi Penlee patteria Plymouthiin.


title: BL 13,5 tuuman Mk I – IV

text: Tykkejä myytiin Italialle kolmen Re Umberto -luokan taistelulaivan aseistamiseksi.


title: Euroopan unionin perusoikeusvirasto

text: Euroopan unionin perusoikeusvirasto (FRA) on vuonna 2007 perustettu, Itävallan Wienissä toimiva EU:n erillisvirasto. Sen tarkoituksena on edistää perusoikeuksien suojelua koko EU:n alueella. Vuonna 2017 FRA:n palveluksessa oli 113 henkilöä (toisen lähteen mukaan 105 henkilöä) ja harjoittelijoita. Viraston budjetti oli 21,2 miljoonaa euroa.


title: Euroopan unionin perusoikeusvirasto

text: FRA:n toiminnan aihealueiksi on valittu 5-vuotiskaudelle seuraavat alat: 1. oikeussuoja, 2. rikoksen uhrit ja korvaukset uhreille, 3. tietoyhteiskunta (erityisesti yksityiselämän kunnioittaminen ja henkilötietojen suoja), 4. romanien integraatio, 5. oikeudellinen yhteistyö muissa kuin rikosasioissa, 6. lasten oikeudet, 7. syrjintä, 8. muuttoliike ja maahanmuuttajien kotoutuminen (sis. viisumit ja rajatarkastukset sekä 9. turvapaikka-asiat), rasismi, muukalaisviha ja näihin liittyvä suvaitsemattomuus.


title: Live at Los Angeles

text: Live at Los Angeles on intialaisen laulaja Kishore Kumarin livealbumi.


title: Hyperionin tuho

text: Hyperionin tuho on Dan Simmonsin vuonna 1990 julkaistu science fiction -romaani. Teos on Hyperion-sarjan toinen osa.


title: Hyperionin tuho

text: Teos on voittanut Locus- ja BSFA-palkinnot ja ollut ehdolla Hugo- ja Nebula-palkinnoille.


title: Hyperionin tuho

text: Teoksen on suomentanut Juha Ahokas ja julkaissut vuonna 1998 Like.


title: Eu-LISA

text: eu-LISA eli viralliselta nimeltään Vapauden, turvallisuuden ja oikeuden alueeseen liittyvien laaja-alaisten tietojärjestelmien operatiivisesta hallinnoinnista vastaava eurooppalainen virasto on vuonna 2011 perustettu, Tallinnassa toimiva EU:n erillisvirasto. Tallinnan ohella virastolla on operatiivinen toimipaikka Ranskan Strasbourgissa ja varatoimipiste Itävallan Sankt Johann im Pangaussa. Viraston palveluksessa on noin 137 ihmistä.


title: Eu-LISA

text: Eu-LISA ylläpitää ja hallinnoi suuria tietojärjestelmiä, joilla tuetaan EU:n oikeus- ja sisäpolitiikkaa. Tietojärjestelmillä esimerkiksi mahdollistetaan Schengen-maiden välinen viisumitietojen vaihto, jolloin matkustaminen EU-maiden välillä on sujuvaa. Järjestelmillä myös määritetään, minkä EU-maan tulee käsitellä mikäkin turvapaikkahakemus. Eu-LISA myös antaa EU:n jäsenmaille teknistä tukea Euroopan turvallisuuden edistämiseksi tehtäviin toimenpiteisiin. Lisäksi virasto testaa rajavalvontajärjestelmään liittyvää uutta teknologiaa."


title: Endymion (romaani)

text: Endymion on Dan Simmonsin vuonna 1995 julkaistu science fiction -romaani. Teos on Hyperion-sarjan kolmas osa.


title: Endymion (romaani)

text: Teos on ollut ehdolla Locus-palkinnolle.


title: Endymion (romaani)

text: Teoksen on suomentanut Juha Ahokas ja julkaissut vuonna 1999 Like.


title: Endymionin nousu

text: Endymionin nousu on Dan Simmonsin vuonna 1997 julkaistu science fiction -romaani. Teos on Hyperion-sarjan neljäs osa.


title: Endymionin nousu

text: Teos on voittanut Locus-palkinnon ja ollut ehdolla Hugo-palkinnolle.


title: Endymionin nousu

text: Suomenkielisen käännöksen on tehnyt Juha Ahokas ja julkaissut Like.


title: Flannery O’Connor

text: Mary "Flannery" O’Connor (25. maaliskuuta 1925 Savannah, Georgia – 3. elokuuta 1964 Milledgeville, Georgia) oli yhdysvaltalainen kirjailija, jonka postuumisti julkaistu novellikokoelma "Complete Stories" (1971) sai vuonna 1972 kirjallisuuspalkinnon National Book Award for Fiction. Valikoima teoksen novelleja on suomennettu kokoelmaksi nimeltä "Palava kehä" (Otava 1984).


title: Flannery O’Connor

text: O’Connorin tunnetuin teos on romaani "Wise Blood" (1952), josta John Huston ohjasi vuonna 1979 hirtehishumoristisen draamaelokuvan "Wise Blood – levoton veri". O’Connorin tuotantoon kuuluu vain kaksi romaania ja 32 novellia, joiden tunnuspiirteinä ovat groteskit henkilöhahmot, etiikan ja moraalin pohdinta, roomalaiskatolinen usko ja etelävaltioiden kulttuuri.


title: Flannery O’Connor

text: Flannery O’Connor suoritti college-opintoja Georgiassa ja opiskeli luovaa kirjoittamista Iowan yliopiston kursseilla. Viimeiset kymmenen vuotta elämästään hän kärsi vakavasta punahukasta ja asui äitinsä maatilalla Georgian Milledgevillessä. Hän kuoli alle 40 vuoden iässä 1964.


title: Katalonian tasavalta (2017)

text: Katalonian tasavalta oli tunnustamaton valtio, jonka Katalonian parlamentti julisti itsenäiseksi Espanjasta 27. lokakuuta 2017. Itsenäisyys julistettiin Katalonian itsenäisyyttä koskevan kansanäänestyksen tulosten perusteella. Julistus hyväksyttiin äänin 70–10. Kaksi äänesti tyhjää. Lisäksi 53 alueparlamentin edustajaa boikotoi äänestystä (parlamentissa on 135 paikkaa). Itsenäisyysjulistusta edelsi Katalonian kriisi 2017.


title: Katalonian tasavalta (2017)

text: Itsenäisyysjulistuksen jälkeen Espanja purki Katalonian itsehallinnon. Katalonian itsehallinnon puheenjohtaja Carles Puigdemont ja osa hänen hallituksensa jäsenistä pakenivat Espanjan oikeuslaitosta Belgiaan. Espanjan perustuslakituomioistuin mitätöi itsenäisyysjulistuksen 31. lokakuuta 2017.


title: Börje Kuhlbäck

text: Börje Waldemar Kuhlbäck (18. tammikuuta 1924 Helsinki – 13. syyskuuta 2012) oli suomalainen lääkäri ja professorin arvonimen saanut munuaissairauksien hoidon kehittäjä.


title: Börje Kuhlbäck

text: Kuhlbäckin vanhemmat olivat toimitusjohtaja Vilhelm Waldemar Kuhlbäck ja Elin Emilia Forsberg ja puoliso vuodesta 1951 vapaaherratar Carola Maria Aminoff, ent. Wrede af Elimä. Kuhlbäck tuli ylioppilaaksi 1941 ja valmistui lääketieteen lisensiaatiksi 1955, lääketieteen ja kirurgian tohtoriksi hän väitteli 1957 ja erikoistui sisätauteihin 1961. Hän toimi uransa alkuvaiheessa lääkärinä useissa eri sairaaloissa, mutta myös kouluissa ja yrityksissä ja piti yksityisvastaanottoa. Kuhlbäck kehitti munuaissairauksien hoitoa 1960-luvun alusta alkaen ja muun muassa teki Suomen ensimmäisiä munuaisen siirtoleikkauksia kirurgi Björn Lindströmin kanssa. Dialyysihoitoa hän oli siirtämässä kaikkiin Suomen keskussairaaloihin. Kuhlbäck oli aktiivinen alansa yhdistyksissä ja järjestöissä ja sai toiminnastaan useita tunnustuksia, kuten Pohjolan ja Suomi-yhtiön lääketieteellisen palkinnon 1986. Hänen itsensä kunniaksi perustettiin Suomen Nefrologiyhdistyksen toimesta Börje Kuhlbäck -palkinto ja toteutettiin Munuaissäätiön mitali. Kuhlbäckille myönnettiin professorin arvonimi vuonna 2000.


title: Convergència Democràtica de Catalunya

text: Convergència Democràtica de Catalunya (, CDC, yleensä vain Convergència) oli Kataloniassa toimiva puolue. Puolueen perusti alkujaan Jordi Pujol 1974. Puolue oli ALDE:n ja Liberal Internationalin jäsen.


title: Convergència Democràtica de Catalunya

text:
Vuosina 1980–2015 puolue muodosti kristillisdemokraattisen Unió Democràtica de Catalunyan kanssa vaaliliiton Convergència i Unió.
Convergència muutti suuntaansa 2010-luvun aikana kannattamaan Katalonian itsenäisyyttä, mikä johti pitkäaikaisen koalition hajoamiseen.


title: Convergència Democràtica de Catalunya

text: Perustaja Jordi Pujolin liittyineiden talousskandaalien ja korruption vuoksi Artur Mas muodosti 2016 uuden puolueen Partit Demòcrata Europeu Català.


title: Qantasin lento 32

text:
Qantasin lento QF32 oli australialaisen Qantasin
matkustajalento Singaporesta Sydneyyn marraskuussa 2010. Pian lentoonlähdön jälkeen koneen moottori numero 2 (eli toinen moottori vasemmalta lukien) räjähti, jolloin moottorissa ollut turbiinikiekko hajosi ja lensi moneen suuntaan. Kone palasi Singaporeen ja kaikki koneessa olleet pelastuivat. Kyseessä on ainoa A380 -mallisille koneille sattunut vakava vaaratilanne.


title: Qantasin lento 32

text: Kone lähti Singaporen kansainväliseltä lentoasemalta, kiitotieltä 20C kello 09:56 aamulla. Kello kymmenen aikaan koneen lentäessä 463 km/h:n vauhdilla noin 2 100 metrin korkeudessa, miehistö kuuli kaksi kovaa pamahdusta moottoreista. Kello 10:02 miehistö lähetti pan-hätäkutsun ja ilmoitti mahdollisesta moottoriviasta. Miehistö pyysi lupaa nousta 2 250 metriin ja asettaa suunnaksi 150°, jotta voisi tutkia ongelmia. Kello 10:21 miehistö raportoi käyneensä laajan tarkistuslistan läpi. Miehistö ilmoitti myös, että kakkosmoottorin kyljessä oli reikä, ja että se oli myös tehnyt reiän ja vaurioittanut siipeä. He pyysivät puoli tuntia odotusaikaa ennen palaamista takaisin lentokentälle Singaporeen.


title: Qantasin lento 32

text: Myöhemmin kone teki onnistuneen pakkolaskun Changin kansainväliselle lentoasemalle kiitotielle 20C, joka oli sama kiitotie, jolta kone oli lähtenyt.


title: Qantasin lento 32

text: Kone pysähtyi laskeutumisen jälkeen rullaustielle E10. Paikalle tullut lentokentän hätäpalvelu huomasi polttoainetta vuotavan vasemman siiven alle. Se huomasi myös, että vaikka kaikki moottorit oli sammutettu, niin moottori numero 1 kävi vielä täydellä teholla. Palomiehet yrittivät sammuttaa moottoria suihkuttamalla sinne vettä, mutta tästä ei ollut apua. Moottori saatiin sammutettua sammutusvaahdolla kello 14:53.


title: Qantasin lento 32

text: Matkustajat evakuoitiin koneesta kello 13:54. Vaaratilanteesta ei tullut henkilövahinkoja.


title: Qantasin lento 32

text: Onnettomuuden aiheutti moottorin liian ohut öljyputki, joka katkesi, aiheuttaen moottoriin tulipalon. Turbiinikiekko alkoi näin pyöriä lujemmin, jolloin se hajosi ja vaurioitti moottoria ja siipeä. Onnettomuuden pääsyy oli moottorin valmistaneen Rolls-Royce -yhtiön tekemästä suunnitteluvirheestä. Tämän seurauksena kyseiset moottorit otettiin pois käytöstä.


title: Anders Jahren palkinto

text: Anders Jahren palkinto voi tarkoittaa:


title: Dilshad Vadsaria

text: Dilshad Vadsaria (s. 14. syyskuuta 1985 Karachi, Sindhu, Pakistan) on yhdysvaltalainen näyttelijä. Hänet tunnetaan muun muassa Rebecca Loganin roolista ABC-kanavan nuortensarjassa "Kampus Greek".


title: Dilshad Vadsaria

text: Vadsaria syntyi Pakistanissa Karachiin kaupungissa vuonna 1985. Kuusivuotiaana hän muutti perheensä kanssa Yhdysvaltoihin. Vadsaria opiskeli Delawaren yliopistossa.


title: Dilshad Vadsaria

text: Vadsaria sai ensimmäisen roolinsa televisiosarjasta "Kadotettu" vuonna 2006. Seuraavana vuonna hänet kiinnitettiin päärooliin ABC:n "Kampus Greek" draamasarjassa.


title: Dilshad Vadsaria

text: Vadsaria esiintyi Ruben Fleischerin ohjaamassa komediaelokuvassa "30 Minutes or Less" vuonna 2011.


title: Dilshad Vadsaria

text: Vuonna 2015 Vadsaria sai pääroolin Foxin scifi-sarjasta "Second Chance".


title: Estelada

text: Estelada on Katalonian itsenäisyyden tukijoiden epävirallinen lippu, jolla näytetään tukea joko itsenäisen Katalonian puolesta tai itsenäisten katalonialaisten maiden (maat, joissa katalaania puhutaan) puolesta.


title: Estelada

text: Katalonia julistautui itsenäiseksi tasavallaksi 27. lokakuuta 2017 vastoin Espanjan tahtoa. Julistus hyväksyttiin Katalonian parlamentissa äänin 72–10. Kaksi äänesti tyhjää.


title: Painonnoston maailmanmestaruuskilpailut

text: Painonnoston maailmanmestaruuskilpailut järjestettiin ensimmäisen kerran vuonna 1891 Lontoossa. Pisin tauko kisojen järjestämisessä oli vuosina 1924–1936. Nykyisin kilpailut järjestetään joka vuosi lukuun ottamatta joka neljättä vuotta, jolloin järjestetään kesäolympialaiset. Naiset kilpailivat maailmanmestaruuksista ensimmäisen kerran vuonna 1987. Kilpailujen järjestämisestä vastaa Kansainvälinen painonnostoliitto IWF.All-time Big (total) and Small (Snatch and Clean & Jerk and Press) medal count below is until the 2017 World Weightlifting Championships.